U Srbiji još nema zakonske regulative za privatne detektive i agencije koje se bave tehničko-fizičkim obezbeđenjem\nČak 25 zemalja EU potpisalo je akte koji će predstavljati standarde u ovoj oblasti kojima ćemo i mi morati da se prilagodimo. Rad u privatnom sektoru obezbeđenja regulisali su zakonima i Republika Srpska, Bosna i Hercegovina, Hrvatska, Makedonija, Crna Gora, Bugarska i Rumunija\nBEOGRAD - Srbija i dalje nema novi zakon o policiji, pa ni propise koji regulišu rad privatnih firmi za obezbeđenje i privatnih detektivskih agencija. Dušan Davidović, direktor Centra za prevenciju kriminaliteta, istakao je da predlog zakona pre nešto manje od tri godine ušao u skupštinsku proceduru, ali da je da sve odjednom stalo. On je naglasio da vlast nema jasan koncept unutrašnje bezbednosti. Situacija u nedržavnom sektoru bezbednosti je katastrofalna, a jedan broj vlasnika velikih agencija za privatno obezbeđenje koriste novac za lobiranje u političkim strankama.\n- Nekim moćnicima ne odgovara da se uvede red u ovu oblast, jer ona predstavlja značajan izvor zarada. Drugi razlog za to je strah da ne bi više mogli da drže radnike "na crno", izbegavaju da im plaćaju doprinose, skrivaju deo ekstraprofita od države. Osim straha od poreske kontrole, njih još više brine što bi svi radnici morali da prođu posebnu obuku, budu zaštićeni prema propisanoj proceduri, a ne kao što se dešava da obezbeđuju čak i prevoz novca bez blindiranih vozila, ličnog naoružanja i da im životi budu direktno ugroženi kao što se dogodilo jednom prilikom na Fruškoj gori.\nDomaćim zakonodavstvom nije regulisan ni rad privatnih detektiva, a kako kaže Davidović, svako korišćenje i zloupotreba sredstava za prećenje, prisluškivanje, video ili tonsko snimanje predstavljalo bi krivično delo.\n- Ali, nepostojanje zakona omogućava atak na privatnost građana. Očigledno je da u našem društvu postoji potreba za privatnim detektivima, ali bi i njima bilo omogućeno da rade na normalan način ukoliko bi se znala prava i procedure - rekao je Davidović.\nSvaki radnik morao bi da ima licencu za rad, kao i svaka firma koja bi licencu trebalo da obnavlja svake tri godine, kako je bilo predloženo u tekstu koji je prihvaćen u vladi. Američko ministarstvo zdravlja, na primer, propisalo je procedure i donelo zakon o tome šta je sve poslodavac dužan da uradi da bi obezbedio radnike koji se bave i ovim poslovima. Zaposleni u ovoj oblasti trebalo bi da obnavljaju licencu za rad svake godine, tako da bi se lako utvrdilo da li neko ima višak radnika ili one koji rade "na crno". Pored toga, vlasnici agencija morali bi da plate obuku - rekao je Davidović.\nSvako od ljudi koji bi se bavio ovim odgovornim poslom morao bi da prođe psihofizičke testove i zdravstveni pregled, obuku u oblasti obezbeđenja, pa i posebnu obuku za upotrebu oružja. Ono što je neophodno jeste i da ne budu osuđivani, pod istragom, jednostavno ne smeju imati aktivan kriminalni dosije. Davidović ističe da obuku za ove poslove nikako ne bi smela da obavlja policija, već samo specijalizovane ustanove koje bi i izdavale licence. On je napomenuo da radnici obezbeđenja nemaju ovlašćenja da čine zasede, hapse i privode ljude i da se radi o potpuno specifičnom poslu.\n- Mnogi bivši DB-ovci, policajci i ljudi iz bezbednosnog sektora otvorili su privatne firme i predstavljaju nelojalnu konkurenciju jer svojim vezama, a deo njih čak i pritiscima, dolaze do poslova i naplaćuju po drugi put ono čime su se već bavili. Nepostojanje zakona omogućava polulegalno delovanje fizičko-tehničkog obezbeđenja. Ima i ozbiljnih firmi čiji radnici imaju licencu. Mi smo u Centru, kao ovlašćena kuća za ovakve poslove, izdali oko 400 licenci - rekao je Davidović.\nJedina institucija u zemlji koja organizuje obuku jeste Institut za kriminološka istraživanja, odnosno Centar za prevenciju kriminaliteta koji ima licencu Evropske akademije za bezbednost i čiji sertifikat važi u svim zemljama EU. Prema statistici, u 2002. godini te firme ostvarile su nešto više od 18 miliona evra, a 2003. bezmalo 26 miliona evra, ali to je samo ono što je prijavljeno - zarada u toj delatnosti znatno je veća, rekao je Davidović.\n- Ovo je vrlo ozbiljna oblast do koje je svakoj državi stalo jer je reč o onom delu unutrašnje bezbednosti koji ne pokriva država već privatne firme za obezbeđenje i službe obezbeđenja u velikim kompanijama ili velikim sistemima. Zakon je neophodan i zbog sinhronizacije te delatnosti sa evropskim standardima. Čak 25 zemalja EU potpisalo je akte koji će predstavljati standarde u ovoj oblasti kojima ćemo i mi morati da se prilagodimo.\nRad u privatnom sektoru obezbeđenja regulisan je zakonima u Republici Srpskoj, Bosni i Hercegovini, Hrvatskoj, Makedoniji, Crnoj Gori, Bugarskoj i Rumuniji, a mi smo opet poslednji i na repu događaja. Mora se shvatiti da je regulisanje ove oblasti deo reforme unutrašnjeg bezbednosnog sektora - rekao je Davidović.\nPrema zvaničnim podacima, u privatnim firmama za obezbeđenje zaposleno je 3.517 ljudi, a postoji 128 preduzeća i 73 radnje koje se bave privatnim obezbeđenjem.\n- To su podaci koji uopšte nisu tačni, jer ako pogledamo samo evidenciju oružja koje duže te privatne firme videćemo da je broj zaposlenih mnogo veći - rekao je Davidović, ipak dodajući da je ovo oružje pod kontrolom i da je reč pre svega o pištoljima.\nPomenutim predlogom zakona predviđeno je i da se u zaštiti prevoza novca, velikih industrijskih kompleksa mogu koristiti i automatske puške, ali to su izuzetni slučajevi.\nU Srbiji i domaćice mogu imati agencije za privatno obezbeđenje\nVlasnici agencija za privatno obezbeđenje različito ocenjuju uvođenje zakona koji bi trebalo da reguliše nedržavni sektor bezbednosti, u kome je, prema nekim procenama, angažovano više od 30.000 ljudi. Boža Spasić, vlasnik agencije " Cia", kaže da zakon pod hitno treba da bude uveden kako bi ubuduće privatne agencije bile osnivane samo na osnovu zakonskih propisa.\n- Nije problem samo u neplaćanju i utaji poreza. U zemljama Evropske unije, na primer, agenciju za privatno obezbeđenje vlasnik može da otvori samo ukoliko ima odgovarajuću licencu policije. Za razliku od njih, u Srbiji ovakve agencije mogu da otvore bivši policajci, kriminalci, pa i domaćice, ukoliko to požele. Da se to ne bi dešavalo, policija bi morala da izdaje posebne dozvole za njihovo otvaranje, posle čega će se tačno znati koliko ljudi u njima radi i kako i na koji način - objašnjava Spasić i dodaje da prema nekim procenama, od 100 pljački koje se dogode u Srbiji, oko 30 odsto su "tipovali" upravo ljudi koji su obezbeđivali opljačkani objekat ili stan.\nOn kaže da će ukoliko se što pre ne donese zakon, u Srbiji biti formirana nova paravojska ili parapolicija, jer će, kako se očekuje, iz Vojske uskoro biti otpušteno nekoliko hiljada ljudi. Postoji verovatnoća da ti ljudi svoje novo radno mesto potraže upravo u agencijama za privatno obezbeđenje, iako bi, barem prema evropskim standardima, to bilo zabranjeno.\nSlobodan Pajić, vlasnik privatne detektivske agencije "Diza", smatra da u Srbiji trenutno postoji mnogo važnijih problema od donošenja zakona koji bi regulisao ovu delatnost.\n- Naravno da treba zakonski urediti ovu oblast, ali ako je to jedino što treba ovoj državi da bi funkcionisala kako valja, onda neka ga što pre uvedu. Nije problem samo u privatnom sektoru, već u celom sistemu bezbednosti na čelu sa državnim institucijama. One najpre treba da reše krupne probleme koje imaju, da rasvetle godinama nerazjašnjena ubistva i ubrzaju sudske procese. To treba da im bude prioritet, a ne uvođenje zakona koji će, navodno, uneti red u agencije za privatno obezbeđenje - zaključio je Pajić.\nDušan Davidović: Policajci u sukobu interesa\nDušan Davidović, direktor Centra za prevenciju kriminaliteta, rekao je da u skoro svim zemljama Evropske unije bivši policajci ne smeju da rade u privatnim firmama za obezbeđenje i pet godina po izlasku iz policije, dok kod nas u slobodno vreme rade u privatnim firmama za obezbeđenje zloupotrebljavajući službeni položaj policajca i službenu legitimaciju.\n- Zamislite da policajac, recimo, u slobodno vreme radi u obezbeđenju neke banke, a prekoputa u istoj ulici u toku je razbojništvo. Prema pravilima o obezbeđenju banke on ne bi smeo da reaguje, a kao policajac on bi morao, na šta ga obavezuje zakon - rekao je Davidović.


Javnim preduzećima potrebno korporativno upravljanje\nDržavni sekretar Ministarstva privrede Vlade Republike Srbije Dragan Stevanović izajvio je danas da su javnim preduzećima u Srbiji nephodni korporativno upravljanje i digitalizacija nadzora nad finansijama, kako bi građani i privreda bili sigurni u to da od tih preduzeća dobijaju kvalitetnu uslugu i da se njihov novac koristi za javno dobro.\nStevanović je na konferenciji „Korporativno upravljanje i digitalizacija nadzora nad javnim preduzećima“, objasnio da je to misija druge faze Projekta "Reforma lokalnih finansija" (RELOF2) koja pruža podršku za 33 lokalne samouprave u unapređenju upravljanja javnim finansijama i nadzora nad lokalnim javnim preduzećima.\nOn je istakao da je strateški cilj tog ministarstva da se poboljša korporativno upravljanje, jer se njegovo uvođenje u javnim preduzećima bazira na postavljanju profesionalnih organa upravljanja, praćenju, izveštavanju i rezultatima.\nPrema njegovim rečima, država je razumela problem izdvajanja iz budžeta za javna preduzeća, pa je, kada je ušla u fiskalnu konsolidaciju i ekonomske reforme, napravila dokument sa smernicama za rad 37 javnih preduzeća.\nOve godine je taj dokument pretočen u uredbu, čime je osnažen njegov uticaj na rad preduzeća, naglasio je Stevanović i dodao da je sadašnja vlada preuzela odgovornost nad javnim preduzećima, koja su imala neto negativan rezultat od 64 milijarde dinara.\nDržavni sekretar Ministarstva privrede je istakao da su ta preduzeća već u sledećoj godini po intervenciji imala neto dobit i od tada do danas, nisu više u minusu.\nPrema njegovim rečima, uvođenje korporativnog upravljanja moraju da prihvate najpre javna preduzeća na lokalnom nivou.\nStevanović je precizirao da subvencionisanje na lokalu iznosi 0,8 odsto BDP-a, a da od toga čak 0,6 odsto odlazi na javna i komunalna preduzeća, ali da nemaju sva preduzeća zavidne rezultate.\nPomoćnica ministra privrede Dubravka Drakulić je rekla da je Zakonom o javnim preduzećima iz 2016. godine uvedena obaveza da lokalna javna preduzeća dostavljaju osnivačima izveštaje o realizaciji godišnjeg, odnosno trogodišnjeg programa poslovanja, a da osnivač sačini informaciju o stepenu usklađenosti onoga što je planirano i ostvareno.\nOna je navela podatak da je Ministarstvu privrede u prvoj godini uvođenja te novine, u periodu od 1. januara do 30. juna 2016. godine, tu informaciju dostavilo 55 jedinica lokalne samouprave, a ove godine za taj period 72 jedinice lokalne samouprave.\nVidimo da se stanje popravilo, međutim, nećemo biti zadovoljni sve dok sve jedinice lokalne samouprave ne budu ispunjavale svoju obavezu, naglasila je Drakulić.\nOpštine i gradovi koji učestvuju u projektu su Trstenik, Vrvanin, Vrnjačka Banja, Aleksinac, Sokobanja, Ražanj, Bečej, Žabalj, Ada, Čoka, Bač, Odžaci, Bački Petrovac, Bogatić, Ljubovija, Mali Zvornik, Zrenjanin, Žitište, Sečanj, Pirot, Dimitrovgrad, Babušnica, Kragujevac, Aranđelovac, Topola, Batočina, Knjaževac, Paraćin, Osečina, Lajkovac, Sremska Mitrovica, Šid i Užice.


Zlatna medalja Zorana Jovanovića ponos cele pirotske Opšte bolnice - JuGmedia\nZlatna medalja Zorana Jovanovića ponos cele pirotske Opšte bolnice\nPovodom obeležavanja Dana državnosti, predsednik Srbije Aleksandar Vučić uručio je priznanja zaslužnima iz svih oblasti koji su se svojim zalaganjem, radom i trudom istakli u proteklom periodu. Priznanja su dodeljena i zdravstvenim radnicima, a među njima je načelnik Internog odeljenja Opšte bolnice Pirot i koordinator kovid bolnice doktor Zoran Jovanović koji je dobio zlatnu medalju za zasluge.\n“Zahvalnost za nagradu, dugujem svim kolegama, lekarima, medicinskim sestrama, pomoćnom osoblju, ali, pre svega, svojoj porodici“, rekao je Jovanović na konferenciji za novinare.\nDirektor Opšte bolnice Pirot Goran Petrović je rekao da je doktor Zoran Jovanović prvi među jednakima.\n“Vrhunski lekar, internista, koji je i sam preležao koronu, pomogao je svakodnevno pacijentima u borbi protiv korona virusa u pirtoskoj bolnici”, kazao je je Petrović.\nPodsetimo, Opšta bolnica Pirot je krajem novembra postala deo sistema kovid bolnica, a direktor bolnice Petrović naglašava da je velika čast što je doktor Jovanović dobio medalju za svoje zasluge kao deo kolektiva pirotske bolnice.\n“Ova regionalna zdravstvena ustanova, nagrađivana je nekoliko puta od početka epidemije korona virusa”, podsetio je doktor Petrović.\nDoktori Jovanović i Petrović i ovim putem apeluju na poštovanje mera prevencije i pozivaju građane da se vakcinišu.\nMare na Mladić vozio folksvagen sa 2,50 promila alkohola, treznio se u policiji\nivkova slava na Leskovački i vranjski naprednjaci o najavama pokušaja atentata na Vučića


Pregled V #BelgradeNATOWeek - Centar za evroatlantske studije - CEAS\nDirektorka Centra za evroatlantske studije (CEAS) Jelena Milić je otvorila ovogodišnju međunarodnu konferenciju. „Cilj nam je od početka bio da zainteresovanu javnost iz Srbije i regiona pravovremeno i što objektivnije informišemo o NATO-u, ali i mogućnostima saradnje Srbije, kao vojno neutralne države sa NATO-om“, istakla je Milić. Članstvo Srbije u Evropskoj uniji ali i NATO-u, jesu „dve stolice na kojima Srbija treba da sedi“, dodala je ona.\nOve godine fokus konferencije je takođe i na proširenim prilikama za saradnju sa Evropskom unijom. Što se tiče procesa pristupanja Srbije EU, Milić smatra da bi EU pomogla Srbiji ako bi što pre otvorila Poglavlje 31 koje se odnosi na spoljnu, bezbednosnu i odbrambenu politiku, imajući u vidu sve jače rusko delovanje na Zapadnom Balkanu.\nVršilac dužnosti pomoćnika ministra spoljnih poslova i načelnik sektora za bezbednosnu politiku u Ministarstvu spoljnih poslova Branimir Filipović je rekao da je strateško opredeljenje za članstvo u EU jasno određeno. „Srbiji je mesto među porodicom evropskih naroda“, dodao je Filipović. Takođe je naglasio da Srbija aktivno učestvuje u bezbednosnim aktivnostima Unije.\nPo pitanju vojne neutralnosti Srbije i NATO-a, Filipović je rekao da ona ne predstavlja prepreku daljem unapređenju saradnje.\n„Neutralnost ne znači izolovanost i nije prepreka za aktivniju ulogu u oblasti bezbednosti. Iako se prošlost ne može zaboraviti, potrebno je raditi na dijalogu i zajedničkoj budućnosti“, objašnjava Filipović.\n„Važno je da misija ne smanjuje prisustvo na Kosovu“, zaključio je Filipović.\nTakan Ildem, ambasador i pomoćnik generalnog sekretara NATO-a za javnu diplomatiju rekao je da je poseta predsednika Srbije od izuzetnog značaja za dalje odnose sa Srbijom i NATO-om.\nPrema Ildemu, javna diplomatija je veoma važna. "Ponekad možemo da pristupimo određenim pitanjima sa emocijama, umesto poznavanja stvarnih činjenica. Ponekad te osećanja mogu da proizilaze iz različitih razloga, kao što je prošlost, ali to ne bi trebalo da predstavlja prepreku za razumevanje za šta se NATO zalaže, šta mislimo sa našim zajedničkim angažmanom sa partnerima i kako ova saradnja može da posluži kao doprinos sigurnosti i stabilnosti na Zapadnom Balkanu".\nAmbasador SAD u Srbiji, Kajl Skat, naglašava da su vrata za članstvo u NATO otvorena, ali nisu obavezna. „Srbija je ta koja treba da oblikuje stepen saradnje, čije su koristi za Srbiju nepobitne“, objašnjava.\nBendžamin Hodžis, komandant vojske SAD u Evropi je rekao da su SAD posebno zainteresovane za stabilnost i bezbednost u Evropi, zato što to utiče značajno i na SAD. Po pitanju članstva Srbije u EU, smatra da je ono važno za dalji napredak Srbije i da će podržati i učiniti sve da podrže put Srbije ka EU. „Učinićemo sve što je u našoj mogućnosti da podržimo put Srbije ka EU“, rekao je Hodžis.\n"Stabilnost u Evropi je za nas strateško pitanje jer utiče na bezbednost u Sjedinjenim Državama. Naš savez je odbrambeni savez i najuspešniji savez u istoriji sveta zbog svoje odbrambene prirode. Na sreću, rukovodstvo nezamenljivih saveznika, poput Nemačke, je takođe pomoglo u poboljšanju odnosa između NATO-a i Evropske unije ", dodao je on.\nMinistar savetnik Matea Norčić Štamcar, zamenica šefa Delegacije EU u Srbiji, je naglasila da je ojačavanje evropske bezbednosti bitno i da treba učiniti sve kako bi se mir u Evropi osigurao. Srbija već značajno doprinosi bezbednosti Unije svojim učešćem u misijama u oblasti zajedničke bezbednosne i odbrambene politike EU.\n„Srbija trenutno učestvuje u četiri misije EU, sa 35 članova i na taj način najviše doprinosi misijama u odnosu na ostale države u regionu“, dodaje ona.\nNako uvodnih obraćanja, na panelu „NATO i EU u novom strateškom okruženju“ govornici su se osvrnuli na nove izazove sa kojima se sreću i EU i NATO.\nTakan Ildem je rekao da je saradnja NATO-a i EU ključna, pogotovo kad je reč o borbi protiv terorizma i jačanju sajber bezbednosti.\nOn je dodao da se NATO nalazi u kontinuiranom procesu adaptiranja kako bi adekvatno odgovorio na aktuelne izazove. Jedan od tih izazova predstavlja i Rusija.\n„Rusija mora da poštuje međunarodni poredak, ali je propustila priliku da pokaže da poštuje mir i stabilnost“, objašnjava on.\n„U ovom procesu transformacije i adaptacije EU treba da igra važnu ulogu“, rekao je on i dodao da je EU već otišla korak dalje u ovom pravcu.\nKristi Raik sa Finskog instituta za međunarodne odnose, pozdravila je potpisivanje programu stalne strukturne saradnje u odbrani (PESCO) i rekla je da se nada da će ta inicijativa ojačati NATO i EU.\n„Saradnja EU sa NATO je dosta unapređena upravo od strane EU i takav napredak je dobar“, obajšnjava Raik i dodaje da postoje brojni ciljevi koji nisu dostignuti, ali da se nada da će ovaj put sa PESCO-om biti drugačije.\nDirektor Fondacije NATO odbrambenog koledža, Alesandro Minuto Rico istakao je da je NATO savez –međunarodni, dok je EU politički projekat koji nastoji da postane supranacionalni i da je to osnovna razlika koja mora da se zapamti kad se biraju polja za saradnju.\nTakan Ildem, pak tvrdi da NATO i EU daju sve od sebe da učvrste saradnju. Zajedno su se složili oko 42 tačke saradnje. „Kad je reč o kolektivnoj bezbednosti Evrope, NATO je primarni akter koji je tu da je zaštiti“.\nŠto se tiče sajber bezbednosti, Ildem objašnjava da NATO izvodi vežbe zajedno sa EU. „Dajemo sve od sebe da dovedemo naše eksperte zajedno kako bi nam svima bilo bolje“, rekao je on.\nGoran Svilanović, Generalni sekretar Regionalnog saveta za saradnju naglasio je da treba da imamo realniju konverzaciju kad govorimo o NATO-u u Srbiji ako uzmemo u obzir kakav je stav građana prema NATO-u.\n„Prema podacima „Balkanskog barometra“, oko 30% ljudi kaže da je pristupanje Srbije EU loše, dok oko 26% kaže da je dobro. Ostali su neopredeljeni“, ističe Svilanović.\nDrugi dan “Pete Beogradske NATO nedelje”može se sumirati zaključkom do koga se došlo na panelu „NATO i Zapadni Balkan“: Evropska unija i NATO su dve strane istog novčića, dele zapadne vrednosti, te se procesi evroatlantskih integracija ne mogu odvojiti jedan od drugog.\nTanja Domi, vanredni profesor Škole za međunarodne i javne odnose Univerziteta Kolumbija, moderator ovog panela, objasnila je da se na Zapadnom Balkanu stvorio vakuum, jer nova američka administracija nije posvetila dovoljno pažnje regionu, što je dovelo do rasta “meke moći” Rusije, stavljajući NATO i EU u nezgodan položaj.\n“Zato je uloga NATO-a i EU u regionu Zapadnog Balkana od izuzetne važnosti za budućnost i dalji razvoj regiona”, smatra Domi.\n“Kada govorimo o integraciji, želimo da ona bude od koristi za sve, da niko ne bude ostavljen sa strane”, objašnjava Pščel. Primer pozitivne saradnje je KFOR-a, on je istakao da obe strane – I Srbija i Kosovo - poštuju njegovu ulogu.\nJelena Milić, direktorka Centra za evroatlantske studije, istakla je da je članstvo Crne Gore u NATO-u jedna od najboljih stvari koja se desila u poslednje vreme na Zapadnom Balkanu.\nMeđutim, ona smatra da je korupcija veliki problem regiona Zapadnog Balkana koji može da spreči dalja pozitivna razvijanja, ali dodaje da je problem i nezainteresovanost članica EU za proširenje.\n“U javnosti sve češće čujemo da su Amerika i Rusija dve strane iste medalje i da je EU jedina opcija za Srbiju - treba istaći da se ne mogu tek tako razdvajati evroatlantske integracije”, objašnjava Milić.\nSavo Kentera, predsednik Atlantskog saveza Crne Gore objasnio je da se Crna Gora, kada se opredelila za članstvo u NATO-u, stvorila preduslove koji će dovesti do održivih investicija, bolje ekonomije, ali i jedan bolji život za njene građane.\n“Iskoristili smo NATO za ostvarivanje jednog većeg cilja – da se okrenemo zapadnim vrednostima”, rekao je on.\nVesko Garčević, profesor na Bostonskom univerzitetu Pardee škole globalnih studija i nekadašnji generalni direktor Generalnog direktorata za NATO i politiku bezbednosti Crne Gore, smatra da procesi evroatlantskih integracija ne treba uzimati zdravo za gotovo.\n“Da ima pravih kandidata ne bi bilo problema sa proširenjem”, istakao je on i dodao da postoji potreba za razgovorom na Balkanu, među državama članicama NATO, kao i onima koje to nisu, o tome koji su spoljno-politički prioriteti i strateška opredeljenja.\nNa panelu „NATO i Srbija“ učesnici su razgovaraili o prednostima saradnje i dijaloga.\nVršilac dužnosti pomoćnika ministra spoljnih poslova za bezbednosnu politiku u Ministarstvu spoljnih poslova Republike Srbije, ambasador Branimir Filipović, rekao je da je Srbija usvajanjem Individualnog akcionog plana partnerstva (IPAP) ostvarila viši stepen saradnje sa NATO-om i da se ta saradnja od 1999. godine intenzivira.\nOn je dodao da je važan aspekat saradnje sa NATO-om vezan za KFOR i da Srbija očekuje od misije KFOR-a da ne smanjuje prisustvo na Kosovu.\nMilan Mojsilović, General major i vršilac dužnosti pomoćnika ministra za politiku odbrane u Ministarstvu odbrane Republike Srbije saglasan je sa ovom tvrdnjom i dodao je da je bezbednost zajednički imenitelj koji Srbiju stavlja u situaciju da sarađuje sa KFOR-om sa obe strane administrativne linije.\nMojsilović dodaje i da je saradnja sa NATO značajna, jer država ne učestvuje samo u procesima, već time iskazuje svoje interese.\nSrbija nije samo korisnik bezbednosti već je i doprinela svojim aktivnostima, smatra Robert Pščel, i dodao je da je NATO-u potrebna Srbija.\nDirektor Kancelarije Saveta za nacionalnu bezbednost i zaštitu tajnih podataka Goran Matić, objasnio je da kako Srbija aplicira za članstvo u EU, samim tim aplicira i za razmenu informacija sa svim članicama EU. Po pitanju digitalizacije, zaštite podataka i sajber bezbednosti, Matić smatra da bi Estonija trebalo da služi kao model i kao primer Srbiji na putu ka EU.\nNa narednom, poslednjem panelu Internacionalnog republikanskog instituta Beacon pod nazivom „Četvrta sila na Balkanu: Prednosti i slabosti“, razmatrani su mediji, kao osnov demokratije ali i stanje balkanskog medijskog okruženja.\nZoran Sekulić, glavni urednik i direktor FoNeta, rekao je da mediji u Srbiji ne rade u interesu javnosti, već predstavljaju interes i sredstvo vladajuće partije.\n„Mislim da na prilično lošu medijsku sliku utiče, pored unutrašnjih faktora, i međunarodna zajednica“, dodao je Sekulić.\nProgramski direktor metamorphosis.org.mk Filip Stojanovski i glavni urednik i potpredsednik Radia slobodna Evropa Nenad Pejić, saglasni su sa ovim tvrdnjama.\nAna Petruševa, novinarka BIRN-a dodaje da se ne se sme zaboraviti u kojoj su meri vlade ulagale u medijske kuće, kada se analzira njihova neutralnost.\nU isto vreme sa #BelgradeNATOWeek održana je i zajednička vežba između SAD i Srbije - #DoubleEagle2017, koja se sastojala od skokovi američkih i srpskih padobranaca. Za više informacija pogledajte https://vvv.dvidshub.net/nevs/255818/joint-ekercise-double-eagle-vraps-up-serbia


Lijepa vijest za penzionere: Isplata penzija petog maja\nYou are at:Home»BIH»Lijepa vijest za penzionere: Isplata penzija petog maja\nU skladu sa Zakonom o MIO/PIO, isplata penzija za mjesec april, a koja se realizira preko Jedinstvenog računa riznice FBiH, počinje u utorak petog maja. Iznosi penzija ostaju na dosadašnjom nivou što znači da minimalna penzija iznosi 371,77 KM, zajamčena 465,87 KM, a najviša 2.174,48 KM.\nNadalje, kako je odlukom Federalnog stožera civilne zaštite definirano da osobe starije od 65 godina imaju pravo kretanja ponedjeljkom, srijedom i petkom, Federalni zavod je dogovorio s bankama u Federaciji BiH da drugog dana isplate, u srijedu šetog maja, u periodu od devet do 13 sati, vrše samo isplatu penzija, te u tu svrhu angažiraju veći broj izvršitelja na šalterima. U spomenutom periodu banke neće raditi s ostalim klijentima, osim penzionerima. Pozivamo penzionere, starije od 65 godina, da po penziju, u skladu s odredbama o zabrani kretanja, odu drugog danas isplate te se pridržavaju preporučenih mjera zaštite korištenjem maski i rukavica kao i držanjem socijalne distance.\nPrevious ArticleIntervju sa Belmom Zukić: Poslovanje JKP “Vodostan” u kriznoj situaciji\nNext Article KS: Od 18. marta bez posla ostalo 5.165 ljudi, više od 5.000 zahtjeva za novčanu pomoć


"Mi smo u donjem delu tabele, Zvezda je prva. U poslednje vreme igraju promenljivo, ali opet pokazuju kvalitet. U Novom Sadu su to najbolje pokazali kada su od 2:0, preokrenuli do 3:2, što dovoljno govori o njima. Imaju individualni, ali i kolektivni kvalitet, imaju igrače koji jednim potezom mogu da reše utakmicu. Mi moramo da budemo koncetrisani svih 90 minuta i da broj grešaka svedemo na minimum. Da nam se ne ponove greške kao protiv Borca iz prvog poluvremena. Sve to moramo da uradimo kako bismo napravili pozitivan rezultat, a pozitivan rezultat za nas ovde je sve osim poraza", rekao je Lalatović na konferenciji za novinare u klubu.\nČukarički dočekuje Crvenu zvezdu u okviru 27. kola Super lige Srbije u nedelju 19. marta od 15 časova na Banovom brdu.\nLalatović je ocenio da ukoliko bude sportske sreće i ako ne bude straha, za koji, kako je istakao, ne postoji razlog, njegova ekipa može do rezultata."Ako izgubite od Zvezde to su manje više svi očekivali, ali ako pobedite vi ste junaci".\nŠef je dodao da očekuje tešku utakmicu, jer u goste dolazi Crvena zvezda koja je šampion države i koja je u prethodnih godinu i po dana od kada je Božović vodi u kontinuitetu na prvoj poziciji.\n"Jako je bitno da je atmosfera u ekipi sjajna. Imamo četiri pobede iz pet utakmica i da smo sada krenuli od nule, bili bismo na deobi prvog mesta sa Zvezdom i Partizanom. To govorim da bi moji igrači shvatili da igraju dobro i da poseduju kvalitet, da znaju i da veruju u sebe", dodao je on.\nVezano za kadrovsku situaciju, Lalatović je rekao da su pod znakom pitanja Bogosavac i Radonjić jer su se u četvrtak na treningu jako sudarili i povredili kolena. "Obojica su napustili trening i sada su na terapijama. Ja se nadam da će se do nedelje u 15h oporaviti. Djurić je protiv Borca dobio kartone, dok je Bašanović povredio tetivu na utakmici B timova protiv Zemuna. Docić se oporavio, poslednja tri dana je u punom treningu i konkurisaće za tim. To me raduje, jer je on jako bitan igrač za nas".\nŠef je dodao i da očekuje da će Zvezda napasti od početka utakmice, kao i da će protivnik imati pritisak da pobedi kao što Čukarički ima pritisak zbog plej-ofa. "O plej-ofu smo pre početka samo mogli da sanjamo, ali sada smo u dobroj poziciji. Ne zavisi sve od nas, jer možemo sve da pobedimo do kraja i da ne udjemo, ali posle ovih pet kola nada postoji. Zvezda je u usponu forme, to se vidi, a imaju i kvalitetne strance koji zaradjuju ozbiljan novac u Srbiji i u svakom trenutku mogu da reše utakmicu".\nNapadač Čukaričkog Ognjen Ožegović rekao je na konferenciji uoči utakmice protiv Zvezde da njegova ekipa ne treba da se plaši, jer kad bi gledali bodovnu situaciju samo u prolećnom delu delili bi prvo mesto. "Treba da udjemo sa poštovanjem u utakmicu. Poslednju je Čukarički kući ubedljivo izgubio Zvezde i to treba gledati kao veliku opomenu. Imaju dobar tim..Mi imamo dobru atmosferu u ekipi, puni smo samopouzdanju, imamo sve preduslove i nadam se punom stadionu. Ako odigramo kako znamo i umemo nadam se povoljnom rezultatu".\nUpitan koja je najslabija karika u odbrani Zvezde, Ožegović je rekao da nema slabih karika i da ne bi nikoga izdvajao. "Lukovića i Frimponga sam gledao u derbiju i odlični su u tandemu. Bekovi su im dobri i u napadu i odbrani. Imaju dobar tim, Zvezda pet šest godina nije imala bolji, ali i mi igramo dobro. Od letos od kad sam došao u poslednjih pet utakmica igramo najbolje. Iz dobre atmosfere proizilaze rezultati".\nNovinare je zanimao komentar Ožegovića na to što nije dobio pravu šansu u Zvezdi da zaigra dok je bio fudbaler tog kluba. Snažni napadač je rekao da se ne vraća na to, ne okreće za sobom i da kad počne utakmica ga zanima samo njegov tim.\nKarte za utakmicu Čukarički Crvena zvezda prodavaće se na blagajni stadiona na Banovom brdu (Beogradskog bataljona 25) u subotu 18. marta od 12h do 17h i u nedelju 19 marta od 10h do početka meča, po cenio od 400 dinara za istočnu tribinu i 500 za zapadnu.


Tajanstveni svet porodičnih kompanija | PC Press\n10. februar 2021. 10. februar 2021. PC Press\n“Svaki mladi čovek ima stotinu mogućnosti šta može da radi u životu, deca osnivača imaju stotinu … i još jednu dodatnu – da rade u roditeljskoj kompaniji” moto je pod kojim Adizes SEE organizuje jedinstven set on line radionica pod nazivom “Tajanstveni svet porodičnih kompanija”.\nBiće ovo prilika za potencijalne mlade naslednike koji pre odluke o svojoj ulozi u porodičnoj kompaniji treba da imaju dovoljno informacija, da čuju teorijske osnove onoga što su osnivači živeli i radili, te prodiskutuju iskustva drugih mladih ljudi koji su taj svet već otkrili u potpunosti.\nGlavni predavač i autor programa je Boris Vukić, čovek sa najvećim praktičnim savetodavnim iskustvom o tranziciji sa generacije osnivača na sledeću generaciju na prostoru bivše Jugoslavije. Boris već ima petogodišnje iskustvo u radu sa radno aktivnim naslednicima iz regiona koje okuplja u okviru Kluba 2040. Program “Tajanstveni svet porodičnih kompanija” namenjen je mlađoj ciljnoj grupi, starijim srednjoškolcima, studentima i svežim diplomcima koji još nisu ili tek započinju rad u preduzećima koje se pokrenuli njihovi roditelji. Teoretska sazanja podeliće se njima i dr Mirela Alpeza predavač na predmetu “Obiteljsko poduzetništvo” na Ekonomskom fakultetu u Osijeku. U praktičnom delu sem dobro znanih lica sa prošlogodišnjeg BIZIT seminara o porodičnim kompanijama, Adnana Misimovića iz Sarajeva i generalnog direktora Termovent komerca Andrije Perovića uključiće se i Aleksandar Gligorijević Vratonjić, Telegroup system i Ljiljana Vukelić iz kompanije “Prijedorčanka”.\n“Hoće li kompanija biti porodična u punom smislu te reči, odnosno takva da naslednici i rade u kompaniji i jednoga dana postanu njeni suvlasnici ili neće, u najvećoj meri zavisi od afiniteta i želja dece. S druge strane, koliko će uspešno taj proces tranzicije i završiti, u najvećoj meri zavisi od osnivača” naglasio je Boris Vukić najavljući ovaj program. “Svi mi osnivač smo napravili svoj izbor i živimo svoje živote onako kako želimo. To ne znači da imamo pravo i na život svoje dece. Život kompanije nije vredan nijednog ljudskog života pa tako ni života naslednika, a postoje mnogi načini da se kompanija nastavi uspešno razvijati i bez uključivanja druge generacije u njen operativni rad. Isto tako će i na živote, ili barem mir, ostalih članova porodice uticati to koliko će i kako biti ispunjen život naslednika. Na osnivačima je da im pošalju poruku da su dobrodošli a da bi potencijalni naslednici napravili izbor moraju da znaju šta ih sve lepo a i manje lepo čeka”.\nPo najavama organizatora „Tajanstveni svet porodičnih kompanija“ predstavlja važan korak u pripremi za profesionalni život mladih ljudi koji će im omogućiti razumevanje procesa tranzicije sa osnivača na sledeću generaciju i položaja osnivača, naslednika, članova porodice i menadžera u tom procesu.\nViše informacija možete pronaći na ovoj stranici!\nTagovi: BizIT, porodične kompanije\n← Apple menja neispravne MacBook Pro baterije\nAlpha Centauri: Nova egzoplaneta pogodna za život →


Vesti online / Sport / Fudbal / Mesi iz nepostojećeg penala prekinuo post dug četiri meseca\nVeć duže vreme fudbalskim svetom kruži priča da Lionel Mesi više nije ono što je nekada bio. Da njegova magija bledi kako godine prolaze, kao i da mu povrede zagorčavaju život. Naravno, mnogi će reći da je to samo faza i da će Argentinac ponovo zablistati punim sjajem, ali pitanje je da li će ikada uspeti da se vrati na nivo iz prethodne dve sezone kada je, verovali ili ne, dao 133 gola na 110 utakmica.\nKoliko je bivši najbolji igrač planete u lošoj formi potvrđuje i detalj sa utakmice protiv Valensije, koju je Barselona izgubila sa 3:2.\nBarsa je protiv Slepih miševa imala prednost od 1:0, da bi Pareho i Pjati preokrenuli rezultat. A, onda je sudija Perez doneo kontroverznu odluku i dosudio penal u korist domaćina pošto je udarac Pedra defanzivac Valensije Rikardo Košta odbio ramenom.\nNaravno, Mesi je preuzeo punu odgovornost na sebe i dao gol, ali ni to nije bilo dovoljno da se zaustavi Valensija, koja je na kraju iznenađujuće došla do tri boda, zahvaljujući golu Alkasera svega pet minuta kasnije.\nOno što je najinteresantnije, as Katalonaca je pogotkom sa bele tačke prekinuo golgeterski post dug četiri meseca! Da, dobro ste pročitali - četiri puna meseca sjajni Argentinac nije zatresao mrežu u Primeri. Još od 28. septembra i utakmice sa Almerijom, nekoliko minuta pre nego što je ponovo osetio bol u butnom mišiću, zbog kojeg je pravio dužu pauzu.\nZanimljivo je i to da Mesi na Nou Kampu gol nije postigao još od 24. septembra, odnosno od utakmice sa Sosijedadom, koju je katalonski gigant dobio sa 4:1.\nBilo kako, ovo je bivšem zvaničnom najboljem igraču sveta bio 224. pogodak u šampionatu, čime je pretekao klupsku legendu Cezara na petom mestu liste najboljih strelaca Primere svih vremena.\nFUDBAL Mesi ponovo na terenu posle operacije kamena u bubregu\nFUDBAL Mesi rasturio Đukićevu Valensiju


- Ministarstvo finansija nam je 31. decembra 2011. godine prebacilo 13 miliona dinara za jubilarne nagrade u oblasti obrazovanja i vaspitanja, a isto toliko sredstava izdvojila je i lokalna samouprava Grada Subotice. Dinamika isplata je utvrđena, isplata je već počela i mi ćemo se potruditi da do kraja januara ove godine isplatimo jubilarne nagrade za 2009. i 2010. godinu, izjavila je na današnjoj pres-konferenciji u gradskom Medija-centru Ljubica Kiselički, pomoćnik gradonačelnika za razvoj kulturno-prosvetne delatnosti i racionalizaciju školske mreže.\nUz podsećanje da je subotička lokalna samouprava, s obzirom na to da, kako je rekla, oba sindikata u obrazovanju nisu dala saglasnost da se prvo isplaćuje 2009. godina, pa 2010. i 2011. godina, najpre ispunila obavezu koju je imala za 2011. godinu, pa onda krenula sa isplatama jubilarnih nagrada za 2009. godinu, ona je kazala da je do kraja 2012. godine ostalo da se isplate jubilarne nagrade za radnike u obrazovanju i vaspitanju koji to pravo ostvare u ovoj kalendarskoj godini.\n- Lokalna samouprava Grada Subotice, dakle, ne zaostaje sa svojim obavezama oko isplate jubilarnih nagrada. Naravno, mi ćemo, po toj istoj dinamici, to uraditi i za zaposlene u kulturi, naglasila je Ljubica Kiselički, i dodala da je za realizaciju svih isplata jubilarnih nagrada, računajući radnike u predškolskom, osnovnom i srednjem obrazovanju i radnike u kulturi, koji su ostvarili to pravo, ukupno potrebno oko 30 miliona dinara (za obrazovanje i vaspitanje oko 26 miliona dinara, za kulturu oko četiri miliona dinara).\nOna je istakla i da je projekat bilingvalne nastave u subotičkoj Osnovnoj školi „10. oktobar“ naišao na dobar prijem u Nemačkoj, da je javni čas održan 15. novembra prošle godine publikovan u časopisu od 40.000 primeraka za škole van Nemačke i da će subotički program bilingvalne nastave sa svim inovacijama koje ima biti glavna tema na nemačkom štandu na sajmu Didakta u Hanoveru, koji se održava od 14. februara 2012. godine.


Trijumf protiv Žitorađe uz goleadu | Levačke Novine\nTrijumf protiv Žitorađe uz goleadu\nFudbaleri Levča uknjižili su važnu pobedu pred završetak lige. Ove nedelje bili su bolji od Žitorađe rezultatom 3:2 (1:0). Uz dramatičnu završnicu i promašen penal, na kraju se sve dobro završilo po Rekovčane.\nUzbudljiv meč starih znalaca, Žitorađe i Rekovca\nLevač se nakon ovog kola nalazi na 12. poziciji i nije u zoni ispadanja. Ali, samo gledajući tabelu?! Mesto iznad zone ispadanja ne garantuje opstanak u ligi. Po novim propozicijama i pravilima, velika je verovatnoća da će od ove lige nastati još jedna, takođe „zona“ u kojoj će igrati Levač. Planirano je da iz Zone Zapad ispadnu tri poslednje ekipe iz Pomoravskog okruga… a računica kaže da je Levač bolje plasiran samo od Dragocveta koji je zakucan.\nNeće se očigledno znati ništa do kraja, iako Levač ima teška gostovanja i utakmice protiv direktnih konkurenata iz okruga. Prvi težak meč je sledeće nedelje protiv Drenovca, a onda sledi i meč sa Lugomirom. Napomenimo da na utakmici sa Žitorađom, Levač nije mogao da računa na tri igrača koji su dobili direktne crvene kartone u utakmici sa Juhorom u Obrežu. Postavlja se pitanje, ko ubija Levač kartonima i i kome smeta Levač u Zoni Zapad?! Jer, kako stoje stvari, velika je verovatnoća da će Levač ispasti iz lige, jer je ekipa Topličanina savladala Rembas u direktnom okršaju za prvo mesto. Druga otežavajuća okolnost je ta što iz Srpske lige istok ispadaju i Radnički Svilajnac i Jedinstvo iz Paraćina. Sve se ukrotilo ove godine protiv Rekovčana. Nego, da sačekamo ipak kraj prvenstva.\nStiže pomoć sa svih strana za Milana iz Sekuriča\nLED rasveta u Rekovcu


Grantove su dobili proizvođači iz oblasti mlekarstva, peradarstva, proizvodnje voća i povrća, proizvodnje meda, te uzgoja i prerade lekobilja. Kažu da su efekti uloženog novca i više nego dobri, a kod nekih korist su osetili i njihovi kooperanti.\nVlasnik bilećke mlekar „Pađeni“ Nenad Vukoje u januaru je dobio oko 50.000 KM nepovratnih sredstava, te je za ovu godinu planirao rast proizovnje za 20 odsto, a farma je već dostigla povećanje od 25 odsto.\n- Nabavili smo 17 laktofriza kako bismo poboljšali kvalitet čuvanja mleka i postavili ih na terenu od Sokoca do Bileće, te se zbog toga udvostručio i broj naših kooperanata od kojih otkupljujemo mleko. Takođe, jednom kooperantu u Rogatici smo nabavili sistem za mužu krava, koji je zatvoren, pa mleko ne može doći u dodir sa bakterijama, nabavio je više krava i od tog domaćinstva ćemo dobijati više mleka – rekao je Vukoje.\nKaže da Farma dva radi po principu da proizvođač sam uloži novac i nabavi opremu, a onda mu on bude refundiran. Vukoje je u mlekaru uložio oko dva miliona KM vlastitog novca i povećao je broj radnih mesta na 120.\nZadruga „Uvac Rudo“ kroz Farmu dva je dobila nov viljuškar, a direktor Nenad Ljubojević kaže da bez njega ne bi mobgli uspešno završiti sezonu. Zadruga se bavi otkupom, zamrzavanjam i preradom maline, te proizvodnjom i prodajom sadnica.\n- Ovo je prvi put da učestvujemo u Farma projektu, ali još nismo završili saradnju. Kada prodamo malinu kupićemo metal detektor za koji će nam biti refundiran novac, kao i mlin za mlevenje griza od maline, te ćemo tako unaprediti proizvodnju – rekao je Ljubojević.\nDodaje da su zahvaljujući ovim ulaganjima već povećali broj zaposlenih, te ove godine otkupili 400 tona malina. Naredne godine očekuju da će na području Rudog biti i do 1.000 tona maline, zbog čega će tražiti pomoć i od opštine za nabavku hladnjača.\nPredstavnik tešanjske Mesne industrije „Madi“ Mirel Dedić kazao je da imaju veliku podršku ovog projekta kada je u pitanju njihova priprema za izvoz u EU, u vidu angažovanja konsultanata za edukacije iz drugih zemalja.\nProjekat USAID/Sweden Farma dva je treća generacija projekata USAID i Vlade Švedske usmerenih na poljoprivredni sektor u BiH. Prethodni projekti pomogli su BiH da poveća prodaju i izvoz pojedinih kultura i prehrambenih proizvoda u okviru poljoprivrednog sektora.\n- Švedski doprinos projektu Farma dva za period od pet godina iznosi 13 miliona KM, međutim želimo da se na naš angažman gleda u mnogo široj perspektivi, odnosno da naša zemlja želi doprinijeti razvoju BiH - kazao je ambasador Švedske u BiH Anders Hagelberg i dodao da je glavni cilj projekta da doprinese razvoju BiH tako da postane punopravni član Evropske unije.\nPotrebna strategija razvoja sela\nAmbasador Švedske u BiH Anders Hagelberg smatra da je za dalji razvoj BiH ključno usvajanje strateškog plana za ruralni razvoj.\n- Putujući po BiH uverio sam se da je poljoprivredni sektor jedan od najperspektivnijih sektora, te da ima mnogo neiskorištenog poljoprivrednog zemljišta - kazao je Hagelberg i dodao da se nada da će ono uskoro biti iskorišteno na najbolji mogući način.


22.01.2021 / 13:26 BiH - Dugogodišnji problem\nObnovom i prenamjenom Kazneno popravnog zavoda „Miljacka“ bit će riješen dugogodišnji problem prostornih kapaciteta Kantonalnog i Općinskog suda u Sarajevu, a bit će osigurane i dodatne prostorije za sudsku policiju, čime će biti stvoreni ...\n... bolji uslovi rada i sudova i sudske policije, saopćeno je iz Visokog sudskog i tužiteljskog vijeća Bosne i Hercegovine (VSVBiH).\n- Izrada projektne dokumentacije bit će realizovana u okviru Projekta 'Unapređenje kvalitete pravosuđa', u dijelu koji se odnosi na modernizaciju i rekonstrukciju zgrada pravosudnih institucija, a koji realizuje Sekretarijat VSTV-a BiH uz finansijsku podršku Vlade Kraljevine Norveške, dok je planirano da radove finansira Delegacija Evropske unije u BiH, putem programa pretpristupne pomoći - IPA - navodi se u saopćenju.\n- Da bi se pristupilo osiguravanju adekvatnog prostora za rad ove dvije pravosudne institucije, prvenstveno je bilo neophodno osigurati novi prostor za smještaj svih zatvorskih kapaciteta koji su smješteni u ovoj zgradi, a potom pristupiti procesu osiguravanja i svih pripremnih radnji za početak rada na projektnoj dokumentaciji - navodi se.\n- Rezultat te saradnje su obnovljene i izgrađene zgrade pravosudnih institucija u Istočnom Sarajevu, Modriči, Prijedoru, Mostaru, Olovu, Čapljini, Novom Travniku, Zvorniku i Kaknju - navodi se u saopćenju.\n- S druge strane, na ovaj način bit će prevaziđen dugogodišnji sigurnosni izazov, obzirom da se zgrada u kojoj je trenutno smješten zatvor, nalazi u samom centru grada. Bit će kreirani i uslovi za smještaj pritvorenika i zatvorenika, koji su u skladu sa svim propisanim standardima - navode iz VSTV-a.\n- Predstavnici VSTV-a BiH održali su i koordinacijski sastanak s predstavnicima Delegacije Europske unije, Kantonalnog suda u Sarajevu, Općinskog suda u Sarajevu, Sudske policije i Federalnog ministarstva pravde na kojem je predstavljeno projektno rješenje organizacije i buduće raspodjele prostora KPZ 'Miljacka' u kojem će biti smješteni Kantonalni sud u Sarajevu, Općinski sud u Sarajevu i Sudska policija - saopćeno je.


Štafetni polumaraton na 31. Beogradskom maratonu - Sportske vesti - Savremenisport.com\nNaslovna :: Sportske vesti ::\tŠtafetni polumaraton na 31. Beogradskom maratonu\nŠtafetni polumaraton na 31. Beogradskom maratonu\nNa 31. Beogradskom maratonu, po četvrti put, biće organizovan Štafetni polumaraton za srednje škole, za visoke škole i fakultete i za zaposlene u korporacijama, državnim institucijama i diplomatskim predstavništvima.\nNa sajtu Beogradskog maratona počelo je prijavljivanje za štafetni polumaraton gde se mogu pronaći i sve informacije o tehničkoj organizaciji i propozicijama. Svaku takmičarsku ekipu odnosno štafetu čine 4 takmičara i ekipe mogu da budu muške, ženske ili mešovite.\n“Osim Trke zadovoljstva na (5 km), polumaratona (21,1 km) i maratona (42,2 km), koji su tradicionalno sastavni deo Beogradskog maratona i pokazatelj otvorenosti Beogradskog maratona ka najširim kategorijama stanovništva - i ove godine ćemo u okviru 31. Beogradskog maratona organizovati štafetni polumaraton za srednje škole, za visoke škole i fakultete i za zaposlene u korporacijama, državnim institucijama i diplomatskim predstavništvima.” - izjavio je, ovim povodom, Dejan Nikolić, direktor Beogradskog maratona.\n“Štafetno trčanje polumaratona i maratona je izuzetno popularno u svetu i značajno je doprinelo razvoju trkačkog pokreta koji sada broji desetine miliona ljudi širom sveta. Popularizacija trčanja i veći broj učesnika u svim kategorijama stanovništva u okviru Beogradskog maratona deo su misije Beogradskog maratona da se trčanje i rekreacija razviju i kao pokret zdravlja. To su bili najvažniji razlozi da se i ove godine na Beogradskom maratonu organizuje štafetni polumaraton. Sa ovakvim i sličnim aktivnostima nastavićemo i ubuduće i u okviru Beogradskog maratona i na drugim događajima koje organizujemo i koje ćemo organizovati” - dodao je Dejan Nikolić.\n“Verujemo da će 31. Beogradski maraton koji će biti održan 21.04.2018. godine biti najuspešniji i najmasovniji do sada i sa rekordnim brojem samoplatežnih stranih učesnika i gostiju 31. Beogradskog maratona. Koristimo ovu priliku da se još jednom zahvalimo Gradskoj upravi Grada Beograda i Ministarstvu omladine i sporta Republike Srbije na kontinuiranoj i kvalitetnoj podršci.” – završio je svoju izjavu Dejan Nikolić.\nDatum: 02.02.2018. Autor: Beogradski maraton\n+ Remi Srbije sa Italijom na EP u futsa...\n+ Odbojkašica Tijana Bošković i rva�...


Li Mančang: Srbija i Kina su oduvek prijateljske zemlje | SRBIJA I KINA\nKina je trenutno druga najveća svetska ekonomija, prva je u svetu po stopi privrednog rasta, a kinesko tržište, koje obuhvata 1,35 milijardi ljudi, takođe je najveće u svetu. Kina je, pored ostalog, prva u svetu po brzim prugama, a njeni kapaciteti u oblasti infrastrukture svakako su još jedna od brojnih stavki koje ilustruju njenu ekonomsku snagu i veličinu. Bilateralni odnosi između Srbije i Kine su tradicionalno prijateljski, a o privrednoj saradnji dve zemlje za “eKapiju” govori Li Mančang (Li Manchang), ambasador Kine u Srbiji.\neKapija: Kina je duži niz godina najvažniji spoljnotrgovinski i finansijski partner Srbije u Aziji. Kako biste, u opštem smislu, ocenili privrednu saradnju između dve zemlje?\n– Imajući u vidu da prijateljski odnosi između naše dve zemlje imaju karakter tradicionalnih i da su naše dve zemlje oduvek prijateljske jedna prema drugoj, takvi veoma dobri politički odnosi zahtevaju da razvijamo saradnju i u ostalim oblastima. Mi smo zadovoljni stanjem privredne saradnje, ali smatramo da još uvek postoji veliki prostor za unapređenje i razvoj te saradnje. Ja se, kao ambasador, iz dana u dan trudim da ekonomska saradnja bude što bolja.\neKapija: U kojim oblastima je ta saradnja najzastupljenija, a u kojima najmanje zastupljena?\n– Do sada je najuspešnija saradnja, osim u oblasti spoljne trgovine, izražena u oblasti infrastrukture. Na primer, – nedavno završeni most na Dunavu između Zemuna i Borče, autoputevi na kojima je angažovana kompanija “Shandong Hi-Speed Group Corporation”, ili pak radovi koje u Termoelektrani “Kostolac” izvodi kineska kompanija CMEC (China Machinery Engineering Corporation). To su veliki projekti koji su u toku, a trenutno traju pregovori o brzoj pruzi Beograd – Budimpešta, o Koridoru 11, kao i o energetskoj saradnji.\nOsim toga, veliki potencijal za saradnju postoji u poljoprivredi. Srbija je bogata zemlja, pogotovo kada je reč o poljoprivredi. Tu je i naučna saradnja, a na kraju bih tu izdvojio i saradnju u sportu. Srbija je sportska supersila, ona ima dosta manje stanovnika nego Kina, ali ima bolje sportske rezultate. Košarka, vaterpolo, odbojka, fudbal, sve su to oblasti u kojima možemo da sarađujemo na razmeni iskustava i razmeni znanja. Moram da naglasim da je u fudbalu Srbija nama dosta pomagala i sada nam takođe pomaže. Tu je, naravno, i kulturna saradnja.\neKapija: Ima li prostora za povećanje privredne saradnje, na koje načine bi se to moglo postići i da li se radi na tome?\n– Kada je reč o privrednoj saradnji između naše dve zemlje, to pre svega zahteva želju i volju. Osnova za to postoji. Na primer, prošle godine je naš premijer boravio u poseti Srbiji gde je razgovarao sa srpskim premijerom. Njih dvojica su postigli načelni sporazum o unapređenju saradnje u svim oblastima. To podrazumeva sinhronizovane aktivnosti dve vlade, resornih organa, službenika i svih koji su u obema zemljama uključeni u to. Sigurno je da se na tom putu može naići na teškoće, pošto se politike, prirodni uslovi, mentalitet i kulture Kine i Srbije pomalo razlikuju, ali ja verujem da u svemu tome može biti više rešenja nego teškoća.\neKapija: Koliko kompanija iz Vaše zemlje posluje u Srbiji i kakvi su njihovi ustisci o poslovnom ambijentu u Srbiji?\n– U Srbiji posluje oko desetak kineskih državnih kompanija, one u Srbiji imaju svoja predstavništva, među njima su CMEC, CRBC (China Road and Bridge Corporation), “Huawei”, “Shandong Hi-Speed Group Corporation” i druge. I dalje ima više delegacija kineskih kompanija koje dolaze u Beograd u kratke posete. Njihov zajednički zaključak je da je sada vreme da unapredimo privrednu saradnju pošto su vlasti dveju zemalja već napravile sjajne osnove za to.\nOsim toga, ekonomska struktura u Kini i u Srbiji se dopunjuju. Kineske kompanije mogu u Srbiji dosta da rade, što bi moglo da rezultira zajedničkim nastupima Kine i Srbije na trećim tržištima. Na primer, srpski premijer Aleksandar Vučić nedavno je, tokom posete Smederevu, naveo da su u toku pregovori sa strateškim kineskim partnerom “Hebei Iron and Steel group” (HBIS) i da je ta kompanija spremna za saradnju sa “Železarom Smederevo”.\neKapija: Šta nam možete reči o poslovanju srpskih kompanija u Kini? U kojoj meri je ono izraženo? Šta bi i na koji način tu moglo da bude bolje?\n– Kina je otvorena zemlja sa tržišnom ekonomijom. Nama je dobro došla svaka kompanija, pogotovo ako je iz Srbije. Mislim da je srpska farmaceutska industrija dosta jaka, tu su i proizvodi iz grupe kućne hemije, poljoprivredne kompanije su takođe aktivne. Na kineskom tržištu pojavljuje se dosta poljoprivrednih proizvoda, a za njima u Kini postoji velika potreba. Radimo na tome i to, takođe, zahteva vreme.\neKapija: U Kini postoji veliki broj granskih i profesionalnih udruženja i asocijacija. Da li postoji saradnja tih udruženja sa sličnim udruženjima u Srbiji, koji su potencijali te saradnje i u kojoj meri je ta saradnja može doprineti razvoju ukupnih ekonomskih odnosa Kine i Srbije?\n– U tom smislu saradnja je u ovom trenutku relativno slaba, osim kada se radi o saradnji privrednih komora naših dveju zemalja. Ja se trudim da to bude bolje, a treba da, pre svega, razvijemo mehanizme za bolju saradnju strukovnih i granskih organizacija. Pre nekoliko nedelja bio sam u Fudbalskom savezu Srbije, razgovarao sam sa njegovim predsednikom i pokušaću da dovedem kinesku reprezentaciju ili mladu selekciju u Beograd pošto, kao što sam već pomenuo, treba da učvšćujemo saradnju i u sportu. U Kini takođe postoji udruženje naučnika, ali slabo se sarađuje sa Srbijom. Poboljšanje te i svake druge saradnje je moj zadatak. Moram mnogo da radim na tome. Ukoliko sva ta udruženja počnu da komuniciraju i sarađuju, naši ukupni međudržavni odnosi biće još bolji.\neKapija: U izgradnji mosta na Dunavu, koji povezuje Zemun i Borču, glavni izvođač bila je kineska kompanija CRBC. Ima li još velikih projekata u Srbiji u čiju su realizaciju uključene kineske kompanije? Koji su to projekti i u kojim se fazama oni trenutno nalaze?\n– Osim nekoliko projekata koje sam naveo, ja kao ambasador vidim da tu treba da se pregovara i da Kina i Srbija sarađuju u onim oblastima u kojima i jedna i druga zemlja vide svoje prednosti. Da ono u čemu Kina i Srbija imaju prednost, dve zemlje mogu zajedno da rade i da zajednički nastupaju na trećim tržištima. Na primer, u energetici ili u specijalnim industrijskim zonama. Kina u tome ima dosta iskustva, ali i dalje ne postoji kineska industrijska zona u Srbiji. O toj temi smo dosta razgovarali sa Vladom Srbije i sa kineskim kompanijama. Sada je to moj naredni zadatak, treba što pre to da realizujemo.\neKapija: Izgradnja železničke pruge Beograd – Budimpešta jedan je od velikih projekata na kom Kina radi zajedno sa Mađarskom i Srbijom. Možete li nam opisati ulogu Kine u tom projektu i očekivanu dinamiku realizacije tog projekta?\n– Kada je reč o brzim prugama, Kina trenutno u svetu zauzima prvo mesto. Više od polovine brzih pruga u svetu nalaze se u Kini. Sada imamo najbolju železničku opremu, izrađenu prema najvišim svetskim standardima. Mi hoćemo da sarađujemo sa Srbijom i Mađarskom, a na osnovu želje vlada Srbije i Mađarske. O toj pruzi se intenzivno pregovara, sa Srbijom to ide brže nego sa Mađarskom. Mnogo smo zahvalni na trudu i naporima koje ulaže Vlada Srbije i na ličnom angažmanu premijera Vučića. Mislim da je to korisno i za Srbiju i za mađarsku i za Kinu. Naš predsednik Si Đinping (Xi Jinping) pre dve godine predložio je obnovu nekadašnjeg “Puta svile”. Osnovni cilj je da unapredimo ekonomsku saradnju sa zemljama kroz koje je prolazio “Put svile”, a Srbija ima veoma važno mesto jer se nalazi između istoka i zapada i severa i juga. Najvažnije je to što je Srbija nama prijateljska zemlja, sa prijateljima je uvek lakše postići dogovor i zajednički raditi.\neKapija: Zbog čega je i u kojoj meri je realizacija izgradnje pruge Beograd-Budimpešta značajna za Kinu?\n– U oblasti železnica Kina je naprednija, a u Srbiji postoji potreba za unapređenjem železničkog saobraćaja. Saradnjom ćemo modernizovati prugu i skratiti put od Beograda do centralne Evrope. To je samo prva faza, kada to završimo idemo dalje u smislu “Puta svile”. Imao sam više razgovora sa ambasadorom Bugarske o povezivanju Beograda i Sofije brzom prugom. Razvojem te rute ide se na povezivanje Bliskog istoka sa Evropom, preko Srbije. Za Kinu je to veoma značajno i korisno.\neKapija: Samit Kine i 16 zemalja Centralne i Istočne Evrope trebalo bi da bude održan u Pekingu u novembru 2015. godine. Kakva su Vaša očekivanja od tog samita kada je reč o daljem unapređenju privredne saradnje Kine i Srbije?\n– Već je najavljeno da će premijer Vučić posetiti našu zemlju i boraviti na tom samitu. Ja očekujem da će se to dogoditi pošto je srpski premijer sposoban, vredan, efikasan i ja ga mnogo cenim. Smatramo da je on veoma ambiciozan kada je reč o saradnji između Srbije i Kine. On hoće mnogo da učini i mnogo radi za Srbiju i za ukupne bilateralne odnose između Kine i Srbije. Očekujem da njegova zvanična poseta Kini bude “pun pogodak”.\neKapija: Već dugo nema direktne putničke avionske linije Peking-Beograd. Ima li signala da bi to moglo biti promenjeno i da bi mogli biti vraćeni direktni letovi za putnike iz Pekinga ka Beogradu i obrnuto? Od čega zavisi obnavljanje direktne avionske linije između Pekinga I Beograda? Kakva su Vaša očekivanja u vezi s tim?\nMoja želja je ista kao i želja mnogih koji često putuju iz Kine za Srbiju i obrnuto, da postoji jedna direktna avionska linija, ako ne između Beograda i Pekinga, onda između Beograda i Šangaja ili nekog drugog grada u Kini. Pregovori između avionskih kompanija Kine i Srbije pokrenuti su početkom 2015. godine i oni su u toku. Objektivna činjenica je da to dosta zavisi i od komercijalnih interesa aviokompanija. Razvoj poslovne saradnje između Kine i Srbije mogao bi biti od presudnog uticaja za obnavljanje direktne avionske putničke linije između dve zemlje. Koristim priliku i da zahvalim premijeru Vučiću jer se lično angažovao za olakšavanje procedure izdavanja viza kineskim turistima. Mnogo kineskih turista takođe može biti podstrek obnovi direktne avionske linije između Kine i Srbije.\neKapija: Koju biste poruku uputili srpskim privrednicima kada je reč o saradnji sa Kinom?\nKina je, po ukupnoj ekonomiji, sada druga u svetu. Što se tiče stope rasta, ona je na prvom mestu u svetu. Što se tiče tržišta, najveće je tržište u svetu. Kina je ogromno tržište, Kina je šansa. Kinezi vole prijatelje, najviše vole da sarađuju sa prijateljima kao što je Srbija i tu postoji tradicija. Ukoliko privrednici iz Srbiji prihvate ovu činjenicu, imaće veliki uspeh, ako ne danas, onda sutra, samo treba da budu uporni i da ne odustaju. Kinezi vole da rade što konkretnije, ne vole da pričaju prazne priče i da troše vreme. Teškoće postoje, ali one mogu biti prevaziđene.\nIZVOR: ekapija.com (Autor: Sead Saitović)\n19/10/2015 in INTERVJUI, PRENOSIMO. Tags: Intervju, Kina, Li Mančang\n← Otvorena prva filijala investicionog fonda iz Kine u Londonu\nOsnivač kineskog giganta Alibaba imenovan za savetnika Dejvida Kamerona →


Pevač otkrio od čega boluje: Zdravlje, brak, karijera, sve mi je unisteno\nBipolarni poremećaj mi je poprilično uništio život, brak, zdravlje, karijeru, ali i dalje se trudim da živim, naravno uz terapiju koja mora da se pije godinama ukoliko ne želite da završite pre vremena. Saznao sam da imam bipolarni poremećaj kad sam imao 30 godina i već 7 godina živim sa tim i borim se, uz lekove i doktora, često je teško, preteško, nekad je super i kreativno, ali ipak te nagle i ničim izazvane promene raspoloženja iscrpe i vas i sve oko vas", počeo je svoju priču Tomović.\nPROČITAJTE: VELIKA POBEDA MALENE NIKOLINE (4) IZ NIŠA: Devojčica dobila životnu bitku\n"Toliko sam umoran od svega. Što je najgore bipolar je često nasledan i iskreno se bojim da imam decu, da sutra moje dete na prolazi isto što i ja. U početku nisam prihvatao da sa mnom nešto nije u redu, mislio sam da mi je narav takva, jer ja odmalena nikad nisam imao sredinu, uvek sam išao iz krajnosti u krajnost. Međutim kada mi je skoro 10 psihijatara potvrdilo dijagnozu, shvatio sam da moram da se suočim sa tim i započnem lečenje", nije hteo više da ćutu poznati crnogorski pevač i opisao da je bipolar zapravo manično-depresivna psihoza, u kojoj se često smenjuju plus i minus faze raspoloženja.


Jagodina: čudno mesto za još čudnije biljke - WikiLeaks SERBIAN\nPALM SPRINGS OF SERBIA\nU Jagodini mogu da posluju jedino oni koji su u milosti vladajuće ekipe koju većgodinama predvodi Dragan Marković Palma. Neki će reći i da to nije vladajuća, većkriminalna ekipa\nNovinar Milan Pantić bio je jedan od retkih koji su smeli da otvoreno pišu o jagodinskim problemima. Posle njegovog, do danas nerasvetljenog ubistva, u Jagodini je naizgled sve u najboljem redu. Poslednji slučaj na kojem je pokojni Pantić radio bila je pljačka nekada nadaleko poznate jagodinske pivare. Tadašnji direktor pivare bio je blizak Palmin saradnik, a u pljačkaški koloplet javnost je svrstavala i Radmila Bogdanovića, Miodraga Nikolića Femana, tadašnjeg značajnog finansijera DS-a, kao i Žiku Trifunovića, načelnika policije.\nPalma je karijeru započeo još devedesetih godina prošlog veka, kada je zahvaljujući svojoj bliskosti sa Borislavom Pelevićem, a preko njega i sa Arkanom, otpočeo trgovinu ugljem na veliko. Kako je utvrđeno pred tadašnjim Anketnim odborom Savezne skupštine, Palma je za bagatelu otkupljivao celokupnu proizvodnju uglja pojedinih kopova, da bi taj isti ugalj zatim po višestruko višoj ceni prodavao krajnjim kupcima. Jedna od njegovih redovnih mušterija bila je i Vojska Jugoslavije, iako je VJ kao veliki kupac mogla ugalj da kupuje bez posrednika, direktno od rudnika.


Suares teško podnio poraz: Ovo zabrinjava i boli - BIGportal.ba\nSuares teško podnio poraz: Ovo zabrinjava i boli\n22 Septembra, 2019 22 Septembra, 2019 031\nFudbaler Barselone Luis Suares je bio veoma ljut posle poraza svoje ekipe od Granade.\nKatalonski klub je poražen sa 2:0, a tom pobedom je Granada preuzela prvu poziciju na tabeli La Lige.\n“Ovo je zabrinjavajući poraz i mnogo boli. Mnogo stvari nismo uradili kako treba i moramo da budemo samokritičnih. Ako želimo da idemo dalje, moramo da se pogledamo i da vidimo gde grešimo”, rekao je Suares.\nUrugvajac je prvi put u sezoni startovao utakmicu, pošto se oporavio od povrede.\n“Moramo da vidimo koliko smo efikasni pred golom protivnika. Imamo posed, ali nemamo šanse. Postoji obaveza da se pobeđuje u Barseloni, moramo da budemo odlučniji ukoliko želimo da osvojimo titulu“, zaključio je Suares.\nPosle pet odigranih utakmica u sezoni Barselona ima samo sedam bodova, pošto je zabeležila po dve pobede i poraza uz jedan remi.\n“Ne igramo za opstanak ili Evropu, igramo za Mihajlovića”


Vučić ispričao najupečatljiviju anegdotu... | Skandalozno\n“Da li je moguće…?”: Vučić ispričao najupečatljiviju anegdotu s prijema kod Putina\nParada u Moskvi na Dan pobede – foto: Reuters\n„Kada sam se sreo s predsednikom Putinom, doveli su dvojicu veterana za naš sto koji su završili svoje vojevanje u Drugom svetskom ratu u Srbiji i Jugoslaviji. Bili su veoma srećni. Kada su ušli, pitali su: ’Gde je taj predsednik iz Srbije?‘ Onda je predsednik Putin rekao: ’Da li je moguće da ste počeli u Staljingradu, a završili na granicama Srbije?‘ Ja sam bio srećan što mogu da predstavljam našu malu zemlju i da budem ovako uvažen na veličanstven način u Rusiji“, ispričao je Vučić.\nSpektakl u Moskvi: Rusija prvi put pokazala najmodernije naoružanje – VIDEO\n„Srpski narod dao je nemerljiv doprinos borbi protiv najveće pošasti 20. veka. O tome moramo da govorimo ne samo zbog naših predaka, već i zbog naših potomaka. Moramo da naučimo da postoje vrednosti koje su iznad svih drugih, a to su sloboda i ljubav prema otadžbini. Mogli smo da vidimo odnos koji Rusi imaju prema svojim veteranima, borcima koji su oslobodili ne samo Rusiju već Evropu. Mogli ste da vidite kako se grade buduće generacije i njihov odnos prema takvom zlu kao što je fašizam, ali i prema otadžbini“, rekao je Vučić.\nVučić otkrio šta mu je na Crvenom trgu šapnuo Putin\n„Putina je na prijemu strašno zanimalo koje su pesme iz Rusije popularne u Srbiji. Rekao sam mu da su popularne ’Kaćuša‘ i druge pesme. Ono što je mnogo važnije za naš narod, jeste da smo učvrstili našu saradnju i razgovarali o važnim pitanjima za Srbiju i ekonomske saradnje“, rekao je Vučić.\nBudite prvi sa komentarom na članku "“Da li je moguće…?”: Vučić ispričao najupečatljiviju anegdotu s prijema kod Putina"


Savez za Srbiju: Okuplja nas želja da zaustavimo kolonu onih koji odlaze iz zemlje – NovostiDana.rs\nSavez za Srbiju: Okuplja nas želja da zaustavimo kolonu onih koji odlaze iz zemlje\nLideri Saveza za Srbiju poručili su danas u Novom Sadu da taj opozicioni blok nije formiran iz mržnje prema nekome, već iz želje da se zaustavi „nepregledna kolona onih koji odlaze iz Srbije“.\nNa tribini u novosadskom Radničkom domu, na kojoj je predstavljen Program u 30 tačaka Saveza za Srbiju, predsednik Demokratske stranke Zoran Lutovac ocenio je da su institucije, mediji i ljudi u Srbiji „zarobljeni“.\n„Fabrika laži radi u tri smene, zato borba mora biti istrajna. Dužni smo da se suprotstavimo, da gasimo požar zajedno a ne da gledamo razlike“, kazao je Lutovac, a preneo Savez za Srbiju.\nBivši gradonačelnik Beograda Dragan Djilas ocenio je da u istoriji Srbije „nije bilo većeg lažova od Aleksandra Vučića“ i dodao da će Srbija biti normalna zemlja „kad televizija Pink izgubi nacionalnu frekvenciju“.\n„A izgubiće je tako što će postojati institucije koje će proceniti da li oni ispunjavaju uslove za nacionalnu frekvenciju koja je javni resurs“, kazao je Djilas i dodao da su mediji poput Pinka, „fabrike mržnje i laži koje truju, šire mržnju i huškaju ljude jedne na druge po partijskoj pripadnosti“.\nPredsednik Levice Srbije Borko Stefanović odbacio je navode da je Savez za Srbiju formiran zbog „mržnje prema jednom čoveku“.\n„Okupili smo se da promenimo sistem i filozofiju rasprodaje, da zaustavimo neprekidnu kolonu onih koji odlaze, da uvedemo Zakon o poreklu imovine i neka počne od nas, da se sve doktorske diplome provere, da vratimo dostojanstvo prosvetnim i zdravstvenim radnicima“, kazao je Stefanović.\nPredsednik Pokreta za preokret Janko Veselinović ocenio je da postoje Savez za Srbiju koji se, kako je rekao, bori za sve ljude u zemlji i „savez protiv Srbije, upravo onaj koji hoće da ruši Spens“.\nNosači prtljaga na briselskom aerodromu u štrajku bar do nedelje


Jungsu Choi Tiny Orkester na Nišvilu - VranjeNET\nPosle filma, odnosno nezapamćenog uspeha “Parazita“ na ovogodišnjoj dodeli Oskara, sledeća velika stvar koja dolazi iz Južne Koreje je – džez. Ukoliko se situacija sa COVID 19 dramatično ne promeni na gore, najbolji južnokorejski džez sastav Jungsu Choi Tiny Orkester nastupiće na ovogodišnjem Nišvilu u četvrtak 13. avgusta, a to će ujedno biti i njihov prvi nastup u regionu\nKompozitor, aranžer, producent i vođa pomenutog sastava Jungsu Choi uspešno se oprobao u raznim stilovima i oblastima muzike. Tokom deset godina života u Evropi, uporedo sa studijama džeza, filmske muzike i elektro-akustičke muzike (na Bečkom konzervatorijumu i Univerzitetu Kingston u Londonu) izgradio je i značajnu muzičku karijeru. Sa svojim big bendom “Jungsu Choi New Jazz Orchestra in London”, objavio je debi album 2011. godine.\nPo povratku u Južnu Koreju, Jungsu Choi je ponovo okupio sjajan savremeni džez ansambl “Jungsu Choi Tini Orkester” – po formaciji “almost big band”, koji čini 11 prvoklasnih korejskih džez muzičara. Njihov prvi album objavljen u Evropi “Tschüss Jazz Era ” izašao je na prestižnoj jazz etiketi “Challenge Records”, nakon čega je usledio i evropski koncertni debi u legenadrnoj amsterdamskoj sali “Bimhhuis” – 2018. godine. Ovaj album je nominovan za nagradu “Korean Music Award”, a proglašen je najboljim albumom godine od strane svih korejskih džez magazina.\nJungsuove jedinstvene kompozicije i aranžmani dobili su odlične kritike brojnih medija (Jazziz, All About Jazz…), ali i od mnogih poznatih džez muzičara. Jedan od trenutno najuticajnijih džez kompozitora i aranžera Michael Gibbs rekao je o ovom sastavu: “Genijalno! Ovo je vrhunski moderan big band džez, sa čvrstim i veoma dobro koncipiranim i originalnim aranžmanima – energičnim, orkestralno zahtevnim i veoma vešto napisanim. Jungsu Choi vam ovim albumom predstavlja svoj fascinantan osećaj i neverovatan talenat”.\nRepertoarski presek istorije džeza\nOsim originalnih kompozicija, na repertoaru benda su i “klasici” poput “Take the A train” Billy Strayhorna, “Anthropolgy” Charlie Parkera i uvek aktuelna Spain” (Chic Corea). Rečju, jedan od mogućih repertoarskih preseka istorije džeza kroz tri veoma poznate numere koje, u ovakvom izvođenju i sa aranžmanima čoveka koji očigledno odlično poznaje džez tradiciju – i dalje deluju veoma sveže!\nNajkraće rečeno – Jungsu Choi Tini Orkester pokazuje da izvođenje punokrvnog modernog džeza ne mora nužno da znači (što je sve češći slučaj!) i bežanje od džez tradicije.


Goraždevac: javna debata o budžetu opštine Peć [VIDEO] - Radio Goraždevac\nGoraždevac: javna debata o budžetu opštine Peć [VIDEO]\nU Domu kulture u Goraždevcu prisustvovalo je oko pedesetak građana koji su izneli svoje ideje u vezi ulaganja kapitalnih investicija opštine Peć. Gradonačelnik Gazmend Muhadžeri izjavio je za Radio Goraždevac da će većina ideja ući u plan investicija za narednu godinu.\n„Radićemo i na kanalizaciji i verujem da ćemo za dve tri godine imati dobre rezultate. Za Goraždevac smo razgovarali sa predstavnikom Milošem (Dimitrijević) da asvaltiramo sve ulice koje su ostale neasvaltirane, da će se raditi brana na predinom studencu i videćemo sa inžinjerima iz Hidrodrini (gradski vodovod) u vezi dva zahteva građana da vidimo da li je moguće da se izgrade dva kanala za navodnjavanje zemljišta“, rekao je Muhadžeri.\nPredstavnik Srpske liste u Goraždevcu i član Opštinskog odbora za zajednice Miloš Dimitrijević zadovoljan je dosadašnjim investicijama opštine Peć i planiranom realizacijom za narednu godinu.\n„Mi gradjani Goraždevca u poslednjem periodu imamo redovno ove sastanke barem jednom godišnje u vezi budžeta opštine Peć. Ja kao predstavnik Srba u opštini Peć, mnogo toga smo uradili i mogu to sa ponosom da kažem kao i ono sto planiramo da uradimo u narednoj godini“, kaže Dimitrijević.


Wimbledon se vraća - sa ili bez navijača - Kameleon M&M\nWimbledon se vraća – sa ili bez navijača\nOrganizatori Wimbledona saopštili su da planiraju da se turnir, koji je ove godine otkazan zbog pandemije, održi sljedeće godine – sa ili bez navijača.\nWimbledon je bio jedini grand slem turnir koji nije odigran ove godine, odnosno otkazan je prvi put još od 1945. Sljedeće godine trebalo bi da se igra od 28. juna do 11. jula.\n“Organizovanje turnira 2021. godine naš je prioritet i aktivno smo uključeni u planiranje scenarija kako bismo ostvarili taj prioritet”, rekla je izvršna direktorka Wimbledona Sali Bolton.\nRazmatraju se tri opcije za organizovanje turnira – sa publikom u punom kapacitetu, uz smanjeni kapacitet ili organizovanje turnira bez navijača.\nSve odluke zavise od stava Vlade Velike Britanije i smjernica koje dobiju od zdravstvenih vlasti, naveli su organizatori.\nWimbledon je prošle godine osvojio Novak Đoković pobjedom nad Rogerom Federerom.


Trgovinski potencijali u regioni nisu dovoljno iskorišćeni\nBeta 30. maja 2017. 17:25\nDačić je na okruglom stolu „Berlinski proces – dostignuća i perspektive“ rekao da je jedan od uspešnih modela trgovinske saradnje svakako CEFTA.\nDačić je rekao da predstojeći samit u okviru zapadnobalkanskog procesa u Trstu treba da donese napredak u jačanju regionalne saradnje u oblasti transporta na prostoru Zapadnog Balkana i povezivanja sa Evropskom unijom.\nPrema njegovim rečima, to će biti uradjeno kroz proces harmonizacije propisa i politika u ovoj oblasti.\nDačić je rekao i da će se to ostvariti ukoliko, „kao što je planirano, u Trstu 12. jula bude potpisan Ugovor o uspostavljanju Transportne zajednice“.\n„Na nacionalnom nivou sprovedeni su svi institucionalni koraci i Srbija će tokom ove nedelje parafirati tekst Ugovora“, rekao je on.\nDodao je i da je interes Srbije da u Beogradu bude sedište Sekretarijata Transportne zajednice.\nNeohodno je, kako je rekao, imati u vidu da već više od 10 godina u Beogradu uspešno radi Transportna opservatorija za Jugoistočnu Evropu, koja treba da preraste u buduću Transportnu zajednicu.\n„Osim toga, brojni drugi argumenti – pozicija na raskršću važnih evropskih puteva, povezanost Beograda sa ostatkom regiona, finansijski doprinos Srbije, značajni infrastrukturni projekti – govore u prilog Beograda i Srbije“, rekao je on.\nDačić je precizirao da „Berlinski proces“ za Srbiju predstavlja podstrek koji unapredjuje zajedničke ekonomske, političke i bezbednosne interese na Zapadnom Balkanu.\n„Upravo u njemu vidimo baj-pas koji će nam pomoći da ostvarenim rezultatima prevaziđemo zamor proširenja koji EU ponekad pokazuje i postanemo punopravni članovi evropske porodice“, naveo je šef srpske diplomatije.\nDodao je i da kod Srbije postoje dobre namere i kada je u pitanju dalje intenziviranje regionalne saradnje kao suštinske baze za stabilnost regiona.\nPrema njegovim, rečima, dobre namere postoje i kada je u pitanju borba protiv onoga što narušava principe dobrog ekonomskog upravljanja – borba protiv korupcije i kriminala, „kao i nastavak reformskog kursa“.


Berni je za AFP rekao da je kolekciju od 600 saksofona, koja je bila i na izložbi u muzeju "Luvr" u Parizu, sastavljao više od 25 godina.\n- Nisu dirali saksofon Sonija Rolinska, što pokazuje da, zapravo, nisu znali šta rade - istakao je kolekcionar.\nOn je naglasio da je policija već pronašla osam od 35 ukradenih saksofona, u siromašnom delu Rima. Berni procenjuje da je ukupna vrednost ukradenih saksofona tokom vikenda 300.000 evra, ali je napomenuo da ih je teško prodati. Među ukradenim instrumentima, nalaze se i saksofoni napravljeni u 19. veku ili drugi koji su pripadali američkom muzičaru Adrijanu Roliniju.\nBerni je već planirao da 6. septembra blizu Rima otvori, kako sam kaže, "prvi muzej saksofona u svetu". On je dodao da ga je ovaj incident učinio još odlučnijim u nameri da otvori muzej.


Bilje - Blic Online\nJoš od 19. veka knjiga "Narodni učitelj" Vase Pelagića je najomiljenija i najtraženija u srpskim kućama. Zato vas u novom broju "Blic žene", koji je u prodaji od 10. marta, čeka specijalni dodatak o zdravlju na osam strana - 50 najboljih recepata čuvenog Vase Pelagića.\nCazinjanin pravi neobičan med: Ubedio pčele da UZIMAJU CVEKLU\nPčelar i uzgajivač lekovitog bilja iz Cazina Šefik Rošić, omogućio je spoj pčele i podzemnih plodova prirode.\nCveta proizvodnja smilja: U Hercegovini zasađeno 30 miliona stabljika\nVeć nekoliko godina možda i najveća privredna priča u BiH je procvat proizvodnje i prerade smilja, pretežno u Hercegovini.\nŽandarmerija izvukla telo muškarca iz useka na planini Stolovi kod Kraljeva\nPripadnici Žandarmerije danas su izvukli beživotno telo M. B. (74) iz useka na planini Stolovi kod Kraljeva, a istražni sudija je naložio obdukciju, rečeno je Tanjugu u kraljevačkoj policiji.\nIzvoz bilja vredan milion evra\nPrvi put do sada, domaće kompanije koje se bave preradom i izvozom lekovitog bilja, zajednički su predstavljale Srbiju na međunarodnom sajmu u Ženevi.


Mohamed Morsi osuđen na 20 godina zatvora\nMohamed Morsi iza rešetaka u sudnici, 21. april 2015.\nSud u Kairu osudio je u utorak bivšeg egipatskog predsednika Mohameda Morsija na 20 godina zatvora po optužbi za umešanost u hapšenja i mučenje demonsranata tokom njegovog mandata.\nNa 20 godina zatvora osuđeno je još 12 lica. Još dvojici optuženih izrečena je kazna od po 10 godina zatvora.\nSudija Ahmed Jusef odbacio je optužbu za podsticanje na ubistvo demonstranata za vreme protesta ispred predsedničke palate 2012. godine.\nNaime, nakon što je policija odbila Morsijevo naređenje da rastera okupljene, on je pozvao pripadnike svog pokreta “Muslimansko bratstvo” da dođu. U sukobima koji su usledili poginulo je 11 osoba, najviše iz redova Morsijevog pokreta.\nMorsi, koji je tokom čitanja presude stajao u kavezu, uzvikivao je da ne priznaje sud i da je žrtva vojnog udara.\nOn i ostali optuženi su podigli ruku sa četiri prsta kao simbol otpora obračunu sa islamistima, uzvikujući “Bog je najveći”.\nDonošenje presude protiv lidera Muslimanske braće, koji je zbačen sa mesta šefa države 2013. godine, emitovana je uživo na nacionalnoj televiziji.\nTo je prva presuda protiv prvog demokratski izabranog predsednika u ovoj zemlji.\nUoči izricanja presude Morsiju, "Muslimansko bratstvo" kritikovalo je egipatskog predsednika Abdela Fataha al Sisija i pozvalo na proteste kao znak podrške svrgnutom šefu države.\nIstovremeno, porodice stradalih nezadovoljne su odbacivanjem optužnice protiv Morsija za ubistvo demonstranata.\n“Želeo bih da uđem u kavez i iščupam mu creva”, kazao je Reda Sanousi, brat jednog od ubijenih, za Rojters.\nJoš dva sudska procesa\nAnalitičari su smatrali da se Morsi suočavao i sa smrtnom kaznom, što bi bio simbolični udarac za pokret "Muslimansko bratstvo", kojem on pripada i protiv kojeg Vlada vodi kampanju od njegovog zbacivanja.\nOn je nakon svrgavanja bio na tajnoj lokaciji. Prvi put se u novembru 2014. pojavio u javnosti, kada je doveden na početak suđenja u policijskoj akademiji u Kairu.\nMorsi se, takođe, suočava sa smrtnom kaznom u još dva sudska procesa. On je optužen za komplotiranje sa stranim militantima da oslobodi zatvorene islamiste tokom demonstracija protiv tadašnjeg predsednika Hosnija Mubaraka 2011. godine.\nTereti se i za špijunažu i spremanje terorističkih napada u Egiptu sa palestinskim pokretom Hamas, libanskim Hezbolahom i iranskom revolucionarnom gardom. Optužen je i za ugrožavanje nacionalne bezbednosti odavanjem državnih tajni i poverljivih dokumenata preko katarske televizije Al Džazira.\nSud u Egiptu izrekao je u ponedeljak smrtne kazne grupi od 22 pripadnika "Muslimanskog bratstva" zbog napada na policisjku stanicu u Kerdasi, nakon Morsijevog pada.\nViše hiljada pristalica "Muslimanskog bratstva" uhapšeno je i izvedeno na masovna suđenja tokom kampanje za koju organizacije za zaštitu ljudskih prava navode da pokazuje da se vlasti sistematski obračunavaju sa neistomišljenicima.\nEgipatski predsednik Abdel Fatah al Sisi opisao je "Muslimansko bratstvo" kao veliku bezbednosnu pretnju.\nPodrška građana Sisiju zarad stabilnosti\n“Suđenje Morsiju je parodija pravde, koje je organizovalo i kontrolisala vlada iako optužnica nije potkrepljena bilo kakvim dokazima”, kazao je Amr Darag, bivši ministar u njegovoj vladi, koji sada živi u Istanbulu.\nEgipatske službe bezbednosti su pojačale kontrolu nad svim segmentima društva.\nGeneral Sisi, koji je na prošlogodišnjim izborima potvrdio svoju poziciju kao šefa države, uživa sve veću podršku građana koji prenebregavaju sve učestalije navode o kršenju ljudskih prava zarad stabilnosti.\nIako zapadne zemlje pozivaju na poštovanje demokratskih procedura, uzdržavaju se od pritiska na Sisija, poslednjeg visokog oficira koji je preuzeo vlast, ocenjuje Rojters.\nMorsi je bio polarizirajuća figura tokom jednogodišnjeg mandata kao predsednika nakon zbacivanja Mubaraka.\nNjegova politika je otuđila sekularne i liberalne Egipćane koji su se pribojavali da “Muslimanska braća” – koji su decenijama bili glavna opozicija Mubaraku i veoma popularni među mnogim građanima zbog humanitarne pomoći – zloupotrebljava vlast.\nProtesti protiv Morsijeve vladavine su izbili 2012. nakon što je izdao dekret kojim proširuje svoja predsedničke vlasti, što je pravdao potrebom sprečavanja opstrukcije političke tranzicije od strane pravosuđa u kome je i dalje bilo dosta sudija postavljenih za vreme Mubaraka.


Za vojvođanske profesore nema novca | Autonomija\nZa vojvođanske profesore nema novca\nZa više od 900 prosvetara iz Vojvodine koji su prošle i ove godine otišli u penziju još nisu rešene otpremnine.\nIako su beogradskim profesorima nadoknade uredno isplaćene, otpremnine za vojvođanske prosvetare, u iznosu od 200.000 dinara koje im po zakonu pripadaju, nisu isplaćene.\nOčekuje se da će to biti rešeno u perdstojećem rebalans budžeta Srbije.\nNaime, Ministarstvo prosvete je 1. januara prošle godine prestalo da isplaćuje otpremnine, istog trena kada je na snagu stupio Zakon o utvrđivanju nadležnosti pokrajine.\nU Pokrajinskom sekretarijatu za obrazovanje navode da je do kašnjenja isplata došlo zbog različitog tumačenja zakona, a veruju da će otpremnine leći na račune vojvođanskih profesora nakon rebalansa budžeta.\nSa druge strane, Sindikat prosvetnih radnika najavljuje da neće čekati rebalans i da će već 3. oktobra održati jednosatni štrajk upozorenja.\nOni zahtevaju od ministra da najkasnije do 14. oktobra pošalje pismenu garanciju kada će biti isplaćene otpremnine za Vojvođane, a ukoliko to ne bude ispoštovano, prosvetari će ponovo stupiti u generalni štrajk.


Građani Srbije moći će u Grčku uz potvrdu o vakcini i s PCR ili brzim testom | TRT Srpski\nGrađani Srbije moći ...\nGrađani Srbije moći će u Grčku uz potvrdu o vakcini i s PCR ili brzim testom\nLetnja sezona počeće 14. maja, najavio je u Beogradu ministar turizma Grčke Haris Teoharis\n30.03.2021 ~ 11.04.2021\nGrađani Srbije moći će od 14. maja da putuju u Grčku ukoliko imaju potvrdu o vakcinaciji protiv koronavirusa, PCR ili brzi antigenski test, izjavio je danas ministar turizma Grčke Haris Teoharis u Beogradu, javlja Anadolu Agency (AA).\nBiće prihvaćene i ruska i kineska vakcina, osim vakcina već odobrenih u Evropskoj uniji.\n"Veliki broj državljana Srbije je vakcinisan vakcinama koje nisu odobrene u EU, ali bez obzira na to naši razgovori koje smo imali i odluke koje su donete sa lekarima, ne postoji nikakvo pitanje povećanog rizika od bilo koje vakcine i neke od tih vakcina su već krenule u proceduru evropske registracije tako da odgovor je jednostavan - sve vakcine su prihvaćene i u Grčkoj i oni koji ih budu primili ići će u zelenu traku za ulazak preko granice", naveo je.\nZa nevakcinisane za ulazak u Grčku biće obavezan PCR ili antigenski test. Za decu do deset godina neće biti potrebna ni potvrda o vakcinaciji.\nSrbija će biti tako peta država na svetu, uz Sjedinjene Američke Države, Veliku Britaniju, Izrael i Maltu, čiji će građani moći da uđu u Grčku.\nKada je reč o zamenskim putovanjima, za aranžmane koje građani Srbije nisu zbog pandemije koronavirusa iskoristili prošle godine, ministarka trgovine, turizma i telekomunikacija Tatjana Matić je rekla da će oni imati prioritet.\n"Prošle godine je zaključeno oko 140.000 aranžmana, što znači da je ukupno oko 220.000 građana koji bi trebalo da ostvare svoja prava i oni će imati prednost. Mogu da očekuju da će do kraja godine moći da zamene, odnosno ostvare svoje vaučere u Grčkoj bez ikakvih problema čim se letnja sezona otvori", rekla je Matić.\nTagovi: #letovanje u Grčkoj


Pregled po principima TKM – Akupunktura Kruševac\nPored anamneze i pregleda, često koristimo i različite aparate, koji nam daju uvid u energetsko stanje pacijenta\nPregled po principima tradicionalne kineske medicine\nPregled po principima TKM-e donekle se razlikuje od pregleda po principima zapadne medicine, ali cilj je isti, a to je pomoć pacijentu da prevaziđe određeno stanje, utvrđivanjem uzroka koji je doveo do istog.\nPregled se zasniva se na pregledu jezika i pulsa, terapeut obraća pažnju i na izgled lica pacijenta, boju glasa, i način na koji pacijent iznosi svoje tegobe. Takođe, veoma je važan i razgovor sa pacijentom, anamneza, koja nam daje bliže informacije o načinu života, dinamici dana, prehrambenim navikama, fizičkim aktivnostima itd.\nPored pregleda jezika i pulsa, često se pregledaju tzv. ALARM TAČKE. To su tačke na leđima i abdomenu pacijenta, koje u određenim energetskim poremećajima organa postaju osetljive, odnosno bolne.\nDok se u zapadnoj medicini svaki organski sistem posmatra zasebno, u kineskoj medicini preovladava holistički pristup, tj. organizam se posmatra kao celina, koja je u bliskoj vezi sa svojim okruženjem.\nPregled nam služi da odredimo dijagnozu, tj da razumemo trenutno stanje pacijenta, i da na osnovu toga, izaberemo najbolji način lečenja. U zapadnoj medicini, dijagnoza je ime i prezime bolesti, Svetska zdravstvena organizacija priznaje MKB-10 (Međunarodna klasifikacija bolesti). U kineskoj medicini, takva klasifikacija ne postoji, ali postoji spisak stanja, koja opisno govore o energetskim poremećajima organa i organskih sistema.\nPoslednjih godina, sve više se teži integrativnom pristupu, za koji se smatra da je najbolji i za pacijenta. Integrativni pristup obuhvata procenu stanja organizma pacijenta i sa aspekta zapadne medicine, i sa apekta tradicionalnih medicina. Kombinovanjem dijagnostičkih i terapijskiih protokola, terapeuti mogu da dobiju kompleksiji uvid u zdravstveno stanje, i odluče se za najoptimalniji način lečenja.\nPored anamneze i pregleda, često koristimo i različite aparate, koji nam daju uvid u energetsko stanje pacijenta. Najčešće se koriste aparati koji analiziraju puls (heart rate variability, HRV aparati), i oni koji analiziraju energetiku tela po principima kvantne medicine.


Američki ambasadori Kosnet i Tan podržavaju tužilaštvo za ratne zločine sastankom sa Specijalnim tužilaštvom Kosova | Radio Kosovska Mitrovica\nAmerički ambasadori Kosnet i Tan podržavaju tužilaštvo za ratne zločine sastankom sa Specijalnim tužilaštvom Kosova\n15. December, 2020 13:06 |\nAmbasador Kancelarije za globalno krivično pravosuđe Mors Tan i američki ambasador na Kosovu Filip Kosnet sastali su se sa glavnim državnim tužiocem Aleksanderom Lumezijem i tužiocima iz Odeljenja za ratne zločine Specijalnog tužilaštva na Kosovu, uključujući i načelnika Bljerima Isufaja, saopštila je Ambasada Sjedinjenih Američkih Država u Prištini.\nOba ambasadora ponovila su predanost Sjedinjenih Država da privedu sve ratne zločince pred lice pravde, bez obzira na njihovu nacionalnost.\nAmbasador Kosnet rekao je da je “odgovor na nepravdu više pravde”. Dok je ambasador Tan razgovarao o zastrašujućim izazovima sa kojima se ORZSTK suočava u privodjenju kraju ovih važnih slučajeva.\nTokom događaja, tužilaštvo je imalo priliku da se obrati ambasadorima i razgovara o nekim izazovima sa kojima se suočavaju; Glavni državni tužilac Lumezi obavestio je ambasadore da je, dok je njegova kancelarija preduzela značajne korake, ORZTK nasledio više od 900 nezavršenih slučajeva od EULEKS-a i da je trebalo više resursa da bi se i dalje napredovalo. Šef Isufaj obavestio je grupu da nedostatak koordinacije sa Srbijom i nemogućnost da se pridruže INTERPOL-u i drugim međunarodnim grupama je omelo njihov rad. Na kraju, zamenik šefa Valjdet Gaši govorio je o 19 optužnica koje je njegova kancelarija podigla od 2018. godine, sa jednom donešenom konačnom presudom.\nKancelarija za globalno krivično pravosuđe i američka ambasada izrazili su posvećenost u pružanju dodatne podršku Odeljenju za ratne zločine, zaključuje se u saopštenju ambasade SAD-a u Prištini.


Rođene prve bebe začete u valjevskom Centru VTO - Grad Prijepolje\nGrad Prijepolje > Vesti > Vesti > Rođene prve bebe začete u valjevskom Centru VTO\nRođene prve bebe začete u valjevskom Centru VTO\nVALJEVO – Rođene su prve tri bebe začete postupkom vantelesne oplodnje u Centru za vantelesnu oplodnju valjevske bolnice.\nNajpre je 1. septembra u Prijepolju pacijentkinja, kojoj je postupak insemenacije urađen u Valjevu početkom januara, na svet donela devojčicu tešku 2.520 grama, a juče su u Beogradu rođene još dve bebe.\nU valjevskom Centru za VTO kažu da je majka prvih blizanaca, Gordana Blagojević iz Čačka, rodila dečaka teškog 2.500 grama i devojčicu težine 2.150 grama, posle postupka vantelesne oplodnje 7. januara.\nRođenje prve bebe začete vantelesnom oplodnjom, čiji su roditelji iz Valjeva, očekuje se oko 25. septembra, a Centar za VTO planira posebnu svečanost povodom dolaska na svet prvih mališana, začetih na ovaj način u Valjevu.\nU jedinom centru za “bebe iz epruvete” koji nije klinički, postupak vantelesne oplodnje sprovodi se za parove sa područja Šapca, Užica, Čačka, Kraljeva, Novog Pazara i Valjeva, koje u valjevsku bolnicu šalje Fond zdravstvenog osiguranja.\nPored prva dva porođaja, valjevskim lekarima su pacijentkinje koje su prošle proces vantelesne oplodnje, prijavile još 12 trudnoća, a te bebe na svet treba da dođu krajem septembra ili početkom oktobra.\nDo kraja godine, 100 parova iz zapadne Srbije, koje imaju problem sa sterilitetom, biće u proceduri, a sledeće godine u Valjevu očekuju duplo više potencijalnih roditelja.


Petković u Gračanici: Radiće se na rešavanju problema Srba u Kosovu Polju | Radio Kosovska Mitrovica\nPetković u Gračanici: Radiće se na rešavanju problema Srba u Kosovu Polju\n27. June, 2021 18:52 |\nDirektor Kancelarije za Kosovo i Metohiju Petar Petković sastao se večeras sa Srbima iz Kosova Polja, koji su mu izneli probleme sa kojima se suočavaju. Sastanku su prisustvovali ministar za zajednice i povratak i predsednik Srpske liste Goran Rakić, potpredsednik SL Dalibor Jevtić i predsednik opštine Gračanica Srđan Popović.\nPetković je istakao da će se u narenom periodu raditi na rešavanju problema stanara Mašinskog parka u Kosovu Polju, a da su, kako su istakli stanari ovog naselja, bezbednost i stabeno pitanje njihovi vodeći problemi.\n“Evo danas u predvečerje velikog srpskog praznika Vidovdana, pod svodovima slavne Gračanice ja sam se sreo sa našim ljudima iz Kosova Polja, iz naselja Mašinski park da sa njima razgovaram o problemima sa kojima se suočavaju i brigama koje ih muče i da vidimo na koji način možemo da im pomognemo. Predsednik Aleksandar Vučić je obavešten o ovom razgovoru i mi ćemo se kao država potruditi da olakšamo život našem narodu, Srbima koji žive u Mašinskom naselju”, istakao je Petković i dodao da su na sastanku izneti svi, čak i lični problemi ali da je onaj glavni problem koji zaokuplja pažnju svih Srba u Kosovu Polju bezbednost i stambeno pitanje.\nPetković je istakao da će u narednom periodu pokušati da reše probleme žitelja Mašinskog parka u Kosovu Polju i to na najkvalitetniji način. On je istakao da su popisani svi, i individualni problemi građana i da će se jedan po jedan u narednom periodu rešavati.\n“Nismo tu da obećamo i da odemo već da zajednički sednemo, da razgovaramo i da vidimo šta je realno da pomognemo, gde možemo da pronađemo način da odmah reagujemo, a šta je to što iziskuje određeno vreme da bi bilo rešeno. Najbitnije je da je država Srbija uz svoj narod na Kosovu i Metohiji, da se bori za svoj narod pre svega predsednik Aleksandar Vučić i mi kao Kancelarija za Kosovo i Metohiju”, naglasio je Petković nakon sastanka sa Srbima iz Kosova Polja.\nU ime svih Srba u Kosovu Polju Radmila Lučić prenela je zahvalnost direktoru Kancelarije za KiM.\n“Želim da se u ime svih stanara Srba u Kosovu Polju zahvalim direktoru koji nas je primio i saslušao našu problematiku”, istakla je Radmila i dodala da su njihovi suštinski problemi bezbednost, kao i rešavanje stambenih pitanja.\nU Mašinskom parku u Kosovu Polju trenutno živi oko 70 Srba, a sastanku sa direktorom Kancelarije za Kosovo i Metohiju Petrom Petkovićem prisustvovalo je njih dvadesetoro.


Radonjić: Velika pobeda protiv kvalitetnog protivnika – Nadlanu.com\nRadonjić: Velika pobeda protiv kvalitetnog protivnika\nTrener košarkaša Crvene zvezde Dejan Radonjić rekao je da je zadovoljan što je njegova ekipa ubedljivo pobedila Bilbao jer je svaki detalj u Evrokupu bitan.\n„Savladali smo protivnika koji je pokazao da ima ogroman kvalitet i veliko iskustvo. Zadovoljan sam zbog pobede nad ozbiljnim protivnikom i jako je bitna ovako velika razlika, moramo da vodimo računa o svakom detalju“, rekao je Radonjić novinarima posle utakmice.\n„U prvom poluvremenu nismo uspevali da dođemo do adekvatne igre u odbrani, kojom bismo kontrolisali igru, bilo je mnogo grešaka, a rezultat smo držali dobrim napadom. U drugom poluvremenu smo igrali kvalitetnije u odbrani i nastavili dobro u napadu što je i dalo rezultat“, kazao je Radonjić.\n„Moramo biti vrlo koncentrisani na ono što nas očekuje u Evrokupu, jer je svaki meč izuzetno bitan, protivnici su kvalitetni. Moraćemo da igramo bolje u Rusiji nego večeras i tako dođemo do ispunjenja cilja, a to je da prođemo grupu“, istakao je Radonjić.


Pomoć crnogorskim proizvođačima: Vlada refundira troškove kontrole kvaliteta | Novosti.RS\n07. 07. 2020. u 07:26\nU CILjU ublažavanja posledica pandemije kovida 19 u sektoru poljoprivrede i ribarstva, Vlada Crne Gore, na predlog Ministarstva poljoprivrede i ruralnog razvoja, refundiraće 100 odsto troškova za laboratorijsku analizu vina, jakih alkoholnih pića, maslinovog ulja, meda, eteričnog ulja i prerađenih proizvoda od voća, povrća i žitarica. Najveći iznos podrške je 300 evra po proizvođaču.\nInicijativu da se, zbog specifičnih okolnosti nastalih usled pandemije oslobode od obaveze plaćanja naknade za kontrolu kvaliteta Ministarstvu su uputili proizvođači vina i jakih alkoholnih pića.\n- Kontrola kvaliteta vina, jakih alkoholnih pića i maslinovog ulja podrazumeva laboratorijsku analizu fizičko-hemijskih svojstava i organoleptičku (senzornu) ocenu, i obavlja se po zahtevu proizvođača svake godine pre stavljanja proizvoda u promet - kažu u Ministarstvu poljoprivrede. - U zavisnosti od broja parametara koji se analiziraju i od vrste proizvoda, cena laboratorijske analize jednog uzorka je od 35 do 120 evra.\nISPITIVANjE VOĆA I POVRĆA U MINISTARSTVU podsećaju da su i analize povrća i voća kroz ovogodišnji monitoring bezbednosti hrane, koji sprovodi Uprava za bezbednost hrane, bile besplatne za proizvođače.\nU resornom ministarstvu navode da je kontrola kvaliteta važan segment proizvodnog procesa sa aspekta bezbednosti hrane, primene politike kvaliteta, integracionog procesa i suzbijanja nelegalnog tržišta. Ostvaren je značajan napredak u pogledu legalizacije proizvodnje, odnosno registracije proizvođača i evidentiranja njihove proizvodnje u relevantnim registrima.\nU poslednjih deset godina broj registrovanih proizvođača vina, koji kontrolišu kvalitet svojih proizvoda radi stavljanja u promet, povećan je sa četiri na 118 subjekata. Registrovano je 40 proizvođača jakih alkoholnih pića. U Registru proizvođača maslinovog ulja evidentirano je osam uljara, koji, osim sopstvenih maslina, rade uslužnu preradu maslina svih ostalih crnogorskih maslinara. U Registru proizvođača meda i pčelinjih proizvoda evidentirano je više od 1.800 pčelara.\n- Zbog privremenih mera, uvedenih za vreme trajanja pandemije, proizvođači su poslovali u otežanim uslovima i nisu bili u mogućnosti da u određenom periodu plasiraju na tržište svoju proizvodnju iz 2019. godine, pa im je u nastalim okolnostima svaki izdatak bez zarade zapravo znatno finansijsko opterećenje - navode u Ministarstvu.\nUvažavajući navedeno, Vlada je usvojila predlog Ministarstva poljoprivrede i ruralnog razvoja o izmeni odredbe agro-budžeta za 2020. godinu, u meri "Uvođenje standarda kvaliteta i bezbednosti hrane", na način da se proizvođačima koji zadovoljavaju propisane uslove, umesto 50 odsto, refundira 100 odsto za laboratorijsku analizu.


Željka Stojičić kandidat SNSD-a za potpredsjednika Narodne skupštine RS\nSastanak Nezavisnog demokratskog kluba sa mandatarom\nU Narodnoj skupštini RS održan je sastanak Radovana Viškovića,mandatara za sastav nove Vlade i šefa Kluba SNSD-a sa predstavnicima Nezavisnog demokratskog kluba poslanika u Narodnoj skupštini.\nSastanku su prisustvovali Nedeljko Čubrilović i Spomenka Stevanović. Na sastanku se razgovarano o nastavku sjednice Narodne skupštine RS. Višković je rekao da je kandidat ispred SNSD za potpredsjednika Narodne skupštine RS, Željka Stojičić, te da ne vidi razloga da se ona ne izabere.\nVišković je rekao da je bilo interesovanja da li je iko iz Kluba planiran u sastavu Vlade RS, ali da su pregovori još u toku. Višković je rekao da je na njemu da sa svima razgovara, te da u Vladi ima mjesta za sve.\nVišković je rekao i da nije za ukidanje Vijeća naroda, ali jeste za definisanje nadležnosti Vijeća naroda, jer se vitalni nacionalni interes zloupotrebljava. On je ponovio da prekompozicijom ministarstava želi da se postigne efikasnost, jer je previše resora u pojedinim ministarstvima. Naveo je i da postoji mogućnost formiranja još nekih klubova u Narodnoj skupštini RS.\nSpomenka Stevanović izjavila je nakon sastanka da je postignuta saglasnost u vezi sa ciljevima, te da je insistirano da se što prije počne sa unapređenjem realnog sektora.\nOna je navela da nije razgovarano o personalnom sastavu Vlade. Stevanovićeva je najavila da će do kraja sedmice veliki broj odbora izaći iz DNS-a, a sigurno bijeljinski i zvornički.\nKako je ranije rekao Nedeljko Čubrilović, Nezavisni demokratski klub očekuje mjesto u Vladi RS.\nNezavisni demokratski blok čine bivši članovi DNS-a.\nRadovan Višković Nedeljko Čubrilović\nPodržali osnivanje nove stranke\nČlanovi raspuštenog GO DNS-a Banjaluka napuštaju stranku


Okupljanje fudbalera Zvezde 10. juna - SPORTSKI ŽURNAL\nFudbaleri Crvene zvezde okupiće se 10. juna na početku priprema za novu sezonu, saopšteno je na sajtu crveno-beli\nKako se navodi, posle prozivke uslediće prvi trening, a tokom naredna tri dana biće vršeni lekarski pregledi i testiranja.\nOd 14. do 21. juna na programu je prva faza priprema na Zlatiboru. Plan je da se tamo pretežno trenira, ali postoji mogućnost da poslednjeg dana bude organizovana i jedna utakmica.\nU Beogradu će ekipa provesti jedan dan, a već 23. juna putuje u Austriju, u Vindišgarsten, gde će boraviti do 3. jula. U Austriji će biti odigrano nekoliko utakmica, a još nisu poznati protivnici ni termini.\nŽreb za prvo i drugo kolo kvalifikacija za Ligu šampiona biće održan 19. juna u Nionu, a Zvezda će odigrati prvu utakmicu 10. ili 11. jula.


Foto: Samo Novi Sad / youtube\n- Onaj viši cilj kojem ja lično težim jeste da naša priča bude podsticajna. Prvo što je akcija kontinuirana, trajaće cele godine, nadam se sledeće i sledeće i zaista je onaj slogan: "Naše malo, nekome je puno". Humanitarna akcija dugo traje, samo što smo sada rešili da je podignemo na viši nivo - kaže učiteljica za "Samo Novi Sad".\nSve je počelo, kaže, kada je saznala da je majka učenika koji je išao u njen razred, članica humanitarne grupe.\n- Kod mene u razred je išao učenik, čija je mama članica grupe "3M", oni su nagrađivani kao najhumanitarnija organizacija u regionu i tako smo mi počeli da donosimo petkom namirnice: 10 jaja, ulje, litra mleka... To smo petkom nosili organizaciji. Ja sam smislila kako bi našu humanitarnu akciju mogli da proširimo na viši nivo. Svakog utorka šaljemo knjigu obaveštenja drugom aktivu, za četvrtak, da donesu namirnice, garedorbu, školski pribor, hemiju i sve ono što je potrebno jednoj porodici - kaže Tatjana.\nRoditelji, kaže, sa zadovoljstvom odazivaju ovoj akciji, pa namirnice donose čak i danima koji nisu za to predviđeni, te je hodnik u koji skladišti pomoć - prepun.\n- Grupa "Obrok za porodicu 3M" četvrtkom uveče odnosi svu hranu. Znamo gde tačno ide hrana, oni sa našim donacijama i donacijama drugih mogu da obezbede 200 porodica mesečno - dodaje Đuričić.\nSamo Novosađani: Tatjana Đuričić | SAMO NOVI SAD\nPriznaje i da je organizacija humanitarne akcije veliki posao.\n- Veliki je posao i velika je stvar, zbog koje često odustanem, ali imam toliko satisfakcije javljanjem ljudi i prosto postane zarazno. Ne mogu ni da opišem! Sama satisfakcija što sam sa decom i što radim sa njima, puni energijom. To je moj životni poziv, i dalje svaki dan ustajem na posao sa mišlju šta ću raditi sa decom i kako ćemo uraditi nešto dobro. Mi se bavimo afirmacijama, da deca odmalena nauče da budu humana, da daju, da dele - zaključuje učiteljica.\nIbrahim Mahalbašić (13) živi u Margetićima kod Novog Travnika u Bosni i Hercegovini i iako na prvi pogled deluje kao obično dete, u njemu se zapravo krije zreo čovek iz čijih mudrosti i pogleda na život bi svako od nas mogao da nauči nešto.


Michael Skibbe, selektor Grčke: Protiv BiH odlučujuće utakmice na putu ka SP | Muski Portal\nU novembru smo domaćini Bosni i Hercegovini, koja je izuzetno kvalitetan tim. Upravo duelu protiv BiH za nas će biti odlučujući u kvalifikacijama za Svjetsko prvenstvo, rekao je Michael Skibbe, selektor fudbalske reprezentacije Grčke\nGrčka je sinoć u trećem kolu grupe H pobijedila u Estoniji, rezultatom 2:0. Prethodno su Skibbeovi izabranici porazili na gostovanju Gibraltar sa 4:1, te kući slavili protiv Kipra 2:0. Poslije tri kola drugi su na tabeli sa maksimalnih devet bodova, koliko ima i lider Belgija sa boljom gol razlikom. BiH je u tri meča sakupila šest, Estonija tri, dok su Kipar i Gibraltar bez bodova.\nRelated ItemsKvalifikacijeReprezentacija BiHsp 2018